open-index/open-wikipedia-markdown huggingface dataset:
ഗുസ്തവ് ഹെർമൻ ക്രംബീജൽ

ഒരു ജർമ്മൻ സസ്യശാസ്ത്രജ്ഞൻ ആണ് **ഗുസ്തവ് ഹെർമൻ ക്രംബീജൽ**  (1865 – 1956). ജർമ്മനിയിലെ ലോമെൻ മുനിസിപ്പാലിറ്റിയിൽ ജനിച്ച ഗുസ്തവ് ഹെർമൻ ക്രംബീജൽ 1893ൽ ഇന്ത്യയിലെത്തി. മൈസൂർ രാജാവായിരുന്ന കൃഷ്ണരാജ വോഡയാരുടെ ക്ഷണം സ്വീകരിച്ച് 1908 ൽ ബെംഗളൂരു ബെംഗളൂരുവിൽ എത്തിയ ശേഷം ഉദ്യാന നഗരത്തിലെ വീഥികളുടേയും, ലാൽബാഗ് പൂന്തോട്ടത്തിന്റേയും രൂപകൽപ്പനയിലും നിർമ്മാണപ്രവർത്തനങ്ങളിലും സജീവമായി പങ്ക് വഹിച്ചു. 

1932 നു ശേഷം ബെംഗളൂരുവിൽ സ്ഥിരതാമസക്കാരനായ ക്രംബീജലിന്റെ 1956ൽ മരണം സംഭവിക്കുന്നതു വരെയും നഗരാസൂത്രണം, ഉദ്യാനവിജ്ഞാനം എന്നീ മേഖലകളിൽ ഉപദേശകനായി തുടർന്നു. അദ്ദേഹത്തിന്റെ ഭൗതിക ശരീരം ബെംഗളൂരുവിലെ ഹോസൂർ റോഡിലുള്ള മെഥഡിസ്റ്റ് ചർച്ചിന്റെ സെമിത്തേരിയിൽ അടക്കം ചെയ്യുകയും, ആറ് പതിറ്റാണ്ടുകൾക്ക് ശേഷം 2016ൽ കർണാടക സർക്കാർ അദ്ദേഹത്തിന്റെ സമഗ്ര സംഭാവനകളെ മാനിച്ച് കല്ലറയുടെ സ്ഥാനത്ത് സ്മാരകം പണിയുകയും ചെയ്തു.

## അവലംബം

വർഗ്ഗം:1865-ൽ ജനിച്ചവർ
വർഗ്ഗം:1956-ൽ മരിച്ചവർ
വർഗ്ഗം:ജർമ്മൻ ശാസ്ത്രജ്ഞർ
വർഗ്ഗം:സസ്യശാസ്ത്രജ്ഞർ
വർഗ്ഗം:ഇരുപതാം നൂറ്റാണ്ടിലെ സസ്യശാസ്ത്രജ്ഞർ
കാർപ്പിന്റേറിയ

**കാർപ്പിന്റേറിയ,** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ തെക്കുകിഴക്കൻ സാന്താ ബാർബറ കൗണ്ടിയിൽ, സാന്താ ബാർബറ നഗരത്തിന് കിഴക്കായും  വെഞ്ചുറ നഗരത്തിനു വടക്കുപടിഞ്ഞാറായും സ്ഥിതിചെയ്യുന്ന ഒരു ചെറിയ തീരദേശ നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 13,040 ആയിരുന്നു.

സമുദ്രത്തിലേയ്ക്കു മെല്ലെ ചരിഞ്ഞുകിടക്കുന്ന തീരപ്രദേശത്തിനും ശാന്തമായ തിരമാലകൾക്കും പ്രസിദ്ധമാണ്  കാർപ്പന്റീരിയ ബീച്ച്. ചിലയിടങ്ങളിലെ കൂടുതൽ പാറകളുള്ള പ്രദേശങ്ങളിൽ സർഫിംഗിനു അത്യുത്തമമായ വക്രാകാരത്തിലുള്ള ശാന്തമായ തിരമാലകളാണുള്ളത്. നീർനായകളേയും കടൽ സിംഹങ്ങളേയും ഡിസംബർ മുതൽ മെയ് വരെയുള്ള കാലത്ത് കാർപ്പന്റീരിയി ബീച്ചിലെ ചെങ്കുത്തായ പ്രജനന കോളനികൾക്കു സമീപം കാണുവാൻ സാധിക്കുന്നു. അതുപോലെതന്നെ വല്ലപ്പോഴും ചാര തിമിംഗിലങ്ങളേയും ഈ പ്രദേശത്തു കാണുവാൻ സാധിക്കുന്നു. സമുദ്രത്തിലേയ്ക്കിറങ്ങിക്കിടക്കുന്ന പാറകളിലെ വെള്ളക്കെട്ടുകളിൽ നക്ഷത്ര മത്സ്യം, കടൽച്ചൊറി, ഞണ്ടുകൾ, ഒച്ചുകൾ, നീരാളികൾ, കടൽച്ചേന എന്നിവ വളരുന്നു. സാന്താ ബാർബറയിലെ സ്റ്റേൺസ് വാർഫ് തീരത്തിനു സമാന്തരമായി പ്രജനനമേഖലയ്ക്ക് വടക്കു വശത്തുകൂടി വേലിയിറക്ക സമയത്തുമാത്രം ഒരു മാരത്തൺ പ്രദക്ഷിണപര്യടനം സാധ്യമാണ്. ബീച്ചിന്റെ തൊട്ടടുത്തായി പ്രശസ്തമായ ക്യാമ്പ് ഗ്രൌണ്ട് സ്ഥിതിചെയ്യുന്നു.

കാലിൻറീരിയ സാൾട്ട് മാർഷ് റിസർവ്വിൽ പക്ഷി നിരീക്ഷണത്തിനുള്ള അവസരമുണ്ട്.  1977 ൽ സ്ഥാപിതമായ ഇതിന്റെ ഭരണം കാലിഫോർണിയ സർവകലാശാലയുടെ നാച്ചുറൽ റിസർവ് സിസ്റ്റം ആണ് നിർവ്വഹിക്കുന്നത്. വാൽഡ്ഹോ ടോറീ പൈൻ എന്ന ഭൂമിയിലെ അറിയപ്പെടുന്നതിൽ ഏറ്റവും വലിയ ടോറീ പൈൻ മരം (ഐക്യനാടുകളിലെ അപൂർവ്വ പൈൻ ഇനം) കാർപ്പന്റീരിയ നഗരമദ്ധ്യത്തിൽ സ്ഥിതിചെയ്യുന്നു. 1987 മുതൽ കാലിഫോർണിയ അവൊക്കോഡോ ഉത്സവം ഒക്ടോബർ മാസത്തിലെ ആദ്യ വാരാന്ത്യത്തിൽ കാർപ്പന്റീരിയിൽ നടന്നുവരുന്നു. രാജ്യത്തെ പ്രധാന പോളോ മൈതാനങ്ങളിലൊന്നായ സാന്താ ബാർബറ പോളോ ക്ലബ്ബ് കാർപ്പിന്റേരിയയിൽ സ്ഥിതിചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പോർട്ടബിൾ നെറ്റ്‍വർക്ക് ഗ്രാഫിക്സ്

ഒരു റാസ്റ്റർ ഗ്രാഫിക്സ് ഫയൽ തരമാണ് **പോർട്ടബിൾ നെറ്റ്‌വർക്ക് ഗ്രാഫിക്സ് അഥവാ പിഎൻജി**. ഈ ഫയൽ തരം ഡാറ്റ നഷ്ടപ്പെടാതെ ചിത്രം ചുരുക്കാൻ സഹായിക്കും. ഗ്രാഫിക്സ് ഇന്റർചേഞ്ച് ഫോർമാറ്റ് (ജിഫ്) എന്ന പേറ്റന്റ് എടുത്ത ഫയൽതരത്തിനു പകരമായാണ് സ്വതന്ത്ര പിഎൻജി ഫയൽ തരം ഉണ്ടാക്കിയത്. ഇന്റർനെറ്റലെ ഏറ്റവും പ്രചാരമുണ്ടായിരുന്ന ഫയൽതരമായിരുന്നു ജിഫ്.  

പിഎൻജി പാലറ്റ് അടിസ്ഥാനമായ ചിത്രങ്ങളെ പിൻതുണയ്ക്കുന്നു (24 ബിറ്റ് ആർജിബി കളറുകളും 34 ബിറ്റ് ആർജിബി കളറുകളും). കൂടാതെ ഗ്രേസ്കെയിൽ ചിത്രങ്ങളും (സുതാര്യതയ്ക്കായുള്ള ആൽഫചാനലോടുകൂടിയും അല്ലാതെയും) പാലറ്റ് അടിസ്ഥാനമല്ലാതെയുള്ള കളർ ചിത്രങ്ങളും(ആൽഫ ചാനലോടുകൂടിയും ഇല്ലാതെയും) പിഎൻജി പിൻതുണയ്ക്കുന്നു. പിഎൻജി ഇന്റർനെറ്റിലൂടെയുള്ള ചിത്രകൈമാറ്റത്തിനായി രൂപകൽപ്പനചെയ്തതാണ്. വ്യാവസായികാടിസ്ഥാനത്തിലുള്ള പ്രിന്റിങ്ങിനായിട്ടല്ല ഇത് ഉണ്ടാക്കിയത് അതുകൊണ്ടുതന്നെ സിഎംവൈകെ കളർ ഇത് പിൻതുണയ്ക്കുന്നില്ല. വിവിധ "ചങ്ക്സ്" ആയി പിക്സൽ വിവരം ശേഖരിച്ചുവയ്ക്കുന്ന ഒരു ഒറ്റ ചിത്രഫയലായാണ് പിഎൻജി സൂക്ഷിക്കുന്നത്. ചിത്രത്തിന്റെ ടെക്സ്റ്റ് കമന്റുകളും മറ്റ് അടിക്കുറിപ്പുകളും ഇന്റഗ്രിറ്റി പരിശോധിക്കുന്നതിനുള്ള കോഡുകളും ആർഎഫ്സി2083 ഫോർമാറ്റിൽ സൂക്ഷിക്കുന്നു.

പിഎൻജി ഫയലിന്റെ എക്സ്റ്റൻഷൻ PNG അല്ലെങ്കിൽ png എന്നിങ്ങനെയാണ്. മൈം തരം മീഡിയ ടൈപ്പ് image/png എന്നിങ്ങനെയാണ്. 1997 മാർച്ചിൽ വിവരണാത്മക RFC2083 ആയി പിഎൻജി പ്രഖ്യാപിക്കപ്പെട്ടു. 2004 ൽ ഇത് ഒരു ISO/IEC നിലവാരമായി അംഗീകരിക്കപ്പെട്ടു.

## അവലംബം

## പുറം കണ്ണികൾ
* PNG Home Site
* libpng Home Page
* ''The Story of PNG'' by  Greg Roelofs
* W3 PNG Specification
* Test inline PNG images
* RFC 2083
* More information about PNG color correction
* The GD-library to generate dynamic PNG-files with PHP
* A guide to PNG optimization
* PNG Adam7 interlacing
* Encoding Web Shells in PNG files : Encoding human readable data inside an IDAT block.
ജോണി ഗലെക്കി

**ജോൺ മാർക് ഗലെക്കി** (ജനനം ഏപ്രിൽ 30, 1975) ഒരു അമേരിക്കൻ അഭിനേതാവാണ്. 1992 മുതൽ 1997 വരെ എബിസി സിറ്റ്കോം റോസീനിൽ ഡേവിഡ് ഹീലി, 2007 മുതൽ സിബിഎസ് സിറ്റ്കോം ദ ബിഗ് ബാംഗ് തിയറിയിൽ‌ ഡോക്ടർ ലെനേർഡ് ഹോഫ്സ്റ്റാഡർ എന്നിവരെ അവതരിപ്പിച്ചു ശ്രദ്ധേയനായി. നാഷണൽ ലാപൂൺസിന്റെ ക്രിസ്മസ് വെക്കേഷൻ (1989), പ്രാൻസർ (1989), സൂയിസൈഡ് കിംഗ്സ് (1997), ഐ നോ വാട്ട് യു ഡിഡ് ഇൻ ലാസ്റ്റ് സമ്മർ (1997), ബുക്കീസ് ​​(2003), ഇൻ ടൈം (2011)  തുടങ്ങിയ ചലച്ചിത്ര ങ്ങളിലും ഗലെക്കി അഭിനയിച്ചു. 

## അഭിനയ ജീവിതം

### ചലച്ചിത്രം

### ടെലിവിഷൻ

### സംഗീത വീഡിയോകൾ

## പുരസ്കാരങ്ങളും നാമനിർദ്ദേശങ്ങളും

## അവലംബം

## പുറംകണ്ണികൾ
* 
* Playbill article about the end of ''The Little Dog Laughed'''s run at The Cort Theatre
* Movieline interview with Johnny Galecki 
വർഗ്ഗം:1975-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
കുനാൽ നയ്യാർ

**കുനാൽ നയ്യാർ** (ജനനം: ഏപ്രിൽ 30, 1981) ഒരു ഇന്ത്യൻ-അമേരിക്കൻ നടനാണ്. സിബിഎസ് സിറ്റ്കോം ദ് ബിഗ് ബാങ് തിയറിയിലെ രാജേഷ് കൂത്രപ്പള്ളി എന്ന കഥാപാത്രത്തിലൂടെയാണ് അദ്ദേഹം പ്രശസ്തി നേടിയത്. ഫോബ്സ് കണക്കനുസരിച്ച് 2015-ലെ ലോകത്തിലെ ഏറ്റവും ഉയർന്ന വരുമാനം നേടിയ ടിവി അഭിനേതാക്കളുടെ പട്ടികയിൽ നയ്യാർ മൂന്നാം സ്ഥാനം നേടി.

## ചെറുപ്പകാലം
ലണ്ടനിലെ ഹൺസ്ലോയിൽ ഒരു പഞ്ചാബി കുടുംബത്തിലാണ് ജനിച്ച നയ്യാർ ന്യൂ ഡൽഹിയിൽ ആണ് വളർന്നത്. ന്യൂ ഡെൽഹിയിലെ സെന്റ് കൊളംബസ് സ്കൂളിൽ പഠിച്ച അദ്ദേഹം സ്കൂൾ ടീമിനായി ബാഡ്മിന്റൺ കളിച്ചു. അദ്ദേഹത്തിന്റെ മാതാപിതാക്കൾ ന്യൂഡൽഹിയിൽ താമസിക്കുന്നു.

1999-ൽ ഒറിഗോണിലെ പോർട്ട്ലാൻഡ് യൂണിവേഴ്സിറ്റിയിൽ നിന്നും ധനകാര്യത്തിൽ ബിരുദം നേടാനായി നയ്യാർ യുണൈറ്റഡ് സ്റ്റേറ്റ്സിലേക്ക് താമസം മാറി. ബിരുദം ചെയ്യുന്നതിനിടെ അദ്ദേഹം അഭിനയ ക്ലാസുകളിൽ പങ്കെടുക്കുകയും  നിരവധി സ്കൂൾ നാടകങ്ങളിൽ അഭിനയിക്കുകയും ചെയ്തു.

അമേരിക്കൻ കോളേജ് തിയേറ്റർ ഫെസ്റ്റിവലിൽ പങ്കെടുത്ത ശേഷം നയ്യാർ ഒരു പ്രൊഫഷണൽ നടനാവാൻ തീരുമാനിച്ചു. അതിനുശേഷം ഫിലഡെൽഫിയയിലെ പെൻസിൽവാനിയയിലെ ടെമ്പിൾ യൂണിവേഴ്സിറ്റിയിൽ അദ്ദേഹം ചേർന്ന് അഭിനയകലയിൽ മാസ്റ്റർ ഓഫ് ഫൈൻ ആർട്‌സ് ബിരുദം നേടി.

## അഭിനയ ജീവിതം

### ചലച്ചിത്രം

### ടെലിവിഷൻ

### തിയേറ്റർ

## അവാർഡുകൾ

## അവലംബം

## പുറംകണ്ണികൾ

* 

വർഗ്ഗം:1981-ൽ ജനിച്ചവർ
വർഗ്ഗം:ഇന്ത്യൻ വംശജരായ ഇംഗ്ലീഷുകാർ
വർഗ്ഗം:ജീവിച്ചിരിക്കുന്നവർ
സൈമൺ ഹെൽബർഗ്

**സൈമൺ മാക്സ്വെൽ ഹെൽബർഗ്** (ജനനം: ഡിസംബർ 9, 1980) ഒരു അമേരിക്കൻ നടനും, കൊമേഡിയനും, സംഗീതജ്ഞനുമാണ്. ദ ബിഗ് ബാങ് തിയറിയിലെ ഹൊവാർഡ് വോൾോവീറ്റ്സ് എന്ന കഥാപാത്രത്തിലൂടെ യാണ് അദ്ദേഹം പ്രശസ്തി നേടിയത്. ഈ പ്രകടനം അദ്ദേഹത്തിന്  ഒരു ക്രിട്ടിക്സ് ചോയിസ് ടെലിവിഷൻ അവാർഡ് നേടിക്കൊടുത്തു. 2016 ൽ ഇറങ്ങിയ ഫ്ലോറൻസ് ഫോസ്റ്റർ ജെങ്കിൻസ് എന്ന ചിത്രത്തിലെ കോസ്മെ മക്മൂൺ എന്ന കഥാപാത്രത്തിനു  മികച്ച സഹനടനുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ലഭിച്ചു. ഓൾഡ് സ്കൂൾ (2003), ഗുഡ് നൈറ്റ്, ഗുഡ് ലക്ക് (2005), വാക് ഹാർഡ്: ദി ഡീവി കോക്സ് സ്റ്റോറി (2007), എ സീരിയസ് മാൻ (2009) എന്നീ ചിത്രങ്ങളിലും അദ്ദേഹം മികച്ച പ്രകടനം കാഴ്ചവച്ചു.

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം

## പുറംകണ്ണികൾ
* 
വർഗ്ഗം:1980-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
ഇൻ ടു ദ വുഡ്സ് (ചലച്ചിത്രം)

റോബ് മാർഷൽ സംവിധാനം ചെയ്ത  2014 ലെ ഒരു ഹോളിവുഡ്‌ മ്യൂസിക് ഫാന്റസി ചിത്രമാണ് **ഇൻ ടു ദ വുഡ്സ്**. വാൽട്ട് ഡിസ്നി പിക്ചേർസ് നിർമിച്ച ഈ ചിത്രത്തിൽ മെറിൽ സ്ട്രീപ്, എമിലി ബ്ലണ്ട്, ജെയിംസ് കോർഡൻ, അന്ന കെൻഡ്രിക്, ക്രിസ് പൈൻ, ട്രെയ്സി ഉൽമാൻ, ക്രിസ്റ്റീൻ ബാരൻസ്കി, ലില്ല ക്രോഫോർഡ്, ഡാനിയൽ ഹട്ട്ലെസ്റ്റൺ, മക്കിൻസി മൗസി, ബില്ലി മഗ്നുസെൻ, ജോണി ഡെപ്പ് തുടങ്ങിയവർ അഭിനയിച്ചു. "*ലിറ്റിൽ റെഡ് റൈഡിംഗ് ഹുഡ്*", "*സിൻഡ്രെല്ല*", "*ജാക്ക് ആൻഡ് ബീൻസ്റ്റാക്ക്*", "*റാപ്പൻസെൽ*" എന്നീ നാടോടി കഥകളിൽ നിന്ന് പ്രചോദനം ഉൾകൊള്ളുന്ന ഈ ചിത്രം കുട്ടികളില്ലാത്ത ഒരു ദമ്പതികളിൽ കേന്ദ്രീകരിക്കുന്നു.

മറ്റു പല സ്റ്റുഡിയോകളും നിർമ്മാതാക്കളും ഈ ചിത്രം നിർമ്മിക്കാൻ ശ്രമിച്ചു പരാജയപ്പെട്ട ശേഷമാണ്, 2012 ൽ ഡിസ്നി രംഗത്തെത്തിയത്. ചിത്രീകരണം സെപ്റ്റംബർ 2013 ൽ ആരംഭിച്ചു. പൂർണ്ണമായും യുകെയിൽ ചിത്രീകരിച്ച ഈ ചിത്രം ലണ്ടനിലെ ഷെപ്പെർട്ടൺ സ്റ്റുഡിയോയിൽ ഉൾപ്പെടെ ഉള്ള സ്ഥലങ്ങളിൽ ചിത്രീകരിച്ചു.  

2014 ഡിസംബർ 8 ന് ന്യൂയോർക്ക് സിറ്റിയിലെ സീഡ് ഫീൽഡ് തിയേറ്ററിൽ ലോഡ് ഇൻ വുഡ്സ് ലോക പ്രീമിയർ നടത്തി, ഡിസംബർ 25, 2014 ന് ചിത്രം അമേരിക്കയിൽ തീയറ്ററിൽ എത്തി. ഈ ചിത്രം വാണിജ്യപരമായി കലാപരമായും വിജയിച്ചു. ഇത് ലോകമെമ്പാടും 213 മില്ല്യൺ ഡോളർ വരുമാനം നേടി. അക്കാദമി അവാർഡുകളിൽ വുഡ്സിന് മൂന്ന് മികച്ച ഗോൾഡൻ ഗ്ലോബ് പുരസ്കാരങ്ങൾ ലഭിച്ചിട്ടുണ്ട്. ഇതിൽ മികച്ച മോഷൻ പിക്ചർ, മ്യൂസിക്കൽ, കോമഡി എന്നിവയും ഉൾപ്പെടുന്നു. മെറിൽ സ്ട്രീപ്പിന് മികച്ച സഹനടി നാമനിർദ്ദേശം ഉൾപ്പെടെ മൂന്നു അക്കാദമി അവാർഡ് നാമനിർദ്ദേശങ്ങളും, മൂന്ന് ഗോൾഡൻ ഗ്ലോബ് അവാർഡ് നാമനിർദ്ദേശങ്ങളും ഇൻ ടു ദ വുഡ്സ് നേടി.  

## അഭിനേതാക്കൾ

* മെറിൽ സ്ട്രീപ് - ദ വിച്ച്
* എമിലി ബ്ലന്റ് - ബേക്കറുടെ ഭാര്യ
* ജെയിംസ് കോർഡൻ - ബേക്കർ
* അന്ന കെന്ദ്രിക്ക് - സിൻഡ്രെല്ല
* ക്രിസ് പൈൻ - സിൻഡ്രെല്ലയുടെ രാജകുമാരൻ
* ട്രെയ്സി ഉൽമാൻ - ജാക്കിന്റെ അമ്മ
* ക്രിസ്റ്റീൻ ബാരൻസ്കി - സിൻഡ്രെല്ലയുടെ രണ്ടാനമ്മ 
* ജോണി ഡെപ്പ് - ദി ബിഗ് ബാഡ് വൂൾഫ്
* ലില്ല ക്രോഫോർഡ് - ലിറ്റിൽ റെഡ് റൈഡിംഗ് ഹുഡ്
* ഡാനിയൽ ഹട്ട്ലെസ്റ്റൺ - ജാക്ക്
* മക്കിൻസി മോസി - റപുൻസേൽ
* ബില്ലി മഗ്നുസെൻ - റപുൻസേലിന്റെ രാജകുമാരൻ
* താമ്മി ബ്ലഞ്ചാർഡ് - ഫ്ലോറിൻഡ
* ലൂസി പഞ്ച് - ലുസിന്റ
* ഫ്രാൻസിസ് ഡി ലാ ടൂർ - ജയന്റിന്റെ ഭാര്യ
* റിച്ചാർഡ് ഗ്ലോവർ - സ്റ്റീവാർഡ്
* ജോനൈ റൈഡിംഗ് - സിൻഡ്രല്ലയുടെ അമ്മ
* അനെറ്റെ ക്രോസ്ബി - ലിറ്റിൽ റെഡ് റൈഡിംഗ് ഹൂദിന്റെ മുത്തശ്ശി
* സൈമൺ റസ്സൽ ബീൽ - ബേക്കറിന്റെ പിതാവ്
* ടഗ് - മിൽക്ക്-വൈറ്റ്

### അംഗീകാരങ്ങൾ

## അവലംബം

## പുറംകണ്ണികൾ
* 
* 
* 
* 
* 
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ഫാന്റസി ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
പോർഷ്യ

യുറാനസിന്റെ ഒരു ഉപഗ്രഹമാണ് **പോർഷ്യ**. 
66,100 കി.മീ. ദൂരെ സ്ഥിതി ചെയ്യുന്ന പോർഷ്യ ദൂരം കൊണ്ട് യുറാനസിൽ നിന്നും   ഏഴാമതു നിൽക്കുന്ന ഉപഗ്രഹമാണ്. 12 മണിക്കൂറിൽ കുറഞ്ഞ നേരംകൊണ്ട് പ്രദക്ഷിണം പൂർത്തിയാക്കുന്നു.
പ്രദക്ഷിണപഥം മദ്ധ്യരേഖയ്ക്ക് സമാന്തരവും വൃത്താകൃതി ഉള്ളതുമാണ്.

## അവലംബം


## കുറിപ്പുകൾ

വർഗ്ഗം:യുറാനസിന്റെ ഉപഗ്രഹങ്ങൾ
കേരള സ്കൂൾ കലോത്സവം 2018

കേരളത്തിന്റെ അമ്പത്തി എട്ടാമത് സ്കൂൾ കലോത്സവം 2018 ജനുവരി ആറു മുതൽ ജനുവരി പത്ത് വരെ തൃശൂരിൽ നടന്നു.  മുഖ്യമന്ത്രിക്ക് എത്താൻ കഴിയാത്തത മൂലം പ്രധാന വേദിയിൽ ജനുവരി ആറിനു രാവിലെ **ബഹുമാനപെട്ട സ്പീക്കർ [[പി. ശ്രീരാമകൃഷ്ണൻ]]** അവറുകളാണ് ഉദ്ഘാടനം നിർവഹിച്ചത്. പതിനാലോളം കേരളിയ കലാരൂപങ്ങൾ പ്രധാന വേദിയിൽ മാറ്റുരച്ചു. ഈ വർഷം മുതൽ ഏഴുദിവസമായി നടത്തിയിരുന്ന കലോത്സവം അഞ്ചുദിവസമായി ചുരുക്കി. ഇത് ഒൻപതാമത്തെ തവണയാണ് തൃശൂർ ജില്ലയിൽ കലോത്സവം അരങ്ങേറുന്നത്. 232 ഇനങ്ങളിലായി ഏതാണ്ട് 12000 ഓളം പ്രതിഭകൾ ഈ കലോത്സവത്തിൽ പങ്കെടുത്തു. 895 പോയിൻറുമായി കോഴിക്കോട് ഒന്നാം സ്ഥാനവും, 893 പോയിൻറ് നേടി പാലക്കാട് രണ്ടാം സ്ഥാനവും 875 പോയിൻറോടെ മലപ്പുറം മൂന്നാം സ്ഥാനവും നേടി. ആതിഥേയരായ തൃശ്ശൂർ 865 പോയിന്റിൽ നാലാം സ്ഥാനമുറപ്പിച്ചു. 
1959ലെ ചിറ്റൂർ കലോത്സവത്തിലൂടെയാണ് കോഴിക്കോട് കിരീട നേട്ടത്തിന് തുടക്കം കുറിച്ചത്. പിന്നീട് 1991, 92, 93 വർഷങ്ങളിൽ തുടർച്ചയായ മൂന്ന് വർഷം കിരീടം കൊഴികൊടിന്റെ കൈയ്യിൽ ഭദ്രമായിരുന്നു. തുടർന്ന് 12ആം വർഷമാണ്‌ കൊഴികോട് ജില്ലയിൽ കലോത്സവ കിരീടം എത്തുന്നത്.

## മാറ്റങ്ങൾ
മുൻവർഷങ്ങളിൽ നിന്നും വ്യത്യസ്തമായി ഇത്തവണ മുതൽ കഥകളി, ഓട്ടൻതുള്ളൽ, നാടോടിനൃത്തം, കേരളനടനം, മോണോ ആക്ട്, മിമിക്രി എന്നിവയിൽ മത്സരം പൊതുവിഭാഗത്തിലാക്കി. എ ഗ്രേഡ് നേടുന്ന എല്ലാ വിദ്യാർത്ഥികൾക്കും നിശ്ചിത തുക സാംസ്കാരിക സ്കോളർഷിപ്പായി നൽകും. ഗാനമേള എന്ന ഇനത്തിനു പകരമായി സംഘഗാനം എന്ന ഇനം പുതുതായി ഉൾപ്പെടുത്തി. ഇംഗ്ലീഷ്, കന്നട, തമിഴ് ഭാഷകളിൽ കവിതാരചന മത്സരയിനവും പുതുതായി ഉൾപ്പെടുത്തി.  ആദ്യ ദിവസം നടകെണ്ടിയിരുന്ന വിളംബര ഘോഷയാത്ര വളരെ ലാളിത്യത്തോട്‌ കൂടിയാണ് സംഘാടകർ നടത്തിയത്.

## സിഗ്നേച്ചർ ഫിലിം
അമ്പത്തിയെട്ടാമത് സംസ്ഥാന സ്കൂൾ കലോത്സവത്തിന്റെ സിഗ്നേച്ചർ ഫിലിം പ്രകാശനം തൃശൂർ ഗവ. മോഡൽ ഗേൾസ് ഹയർ സെക്കന്ററി സ്കൂളിൽ വച്ചു നടന്നു. കാർഷിക മന്ത്രി വി.എസ്. സുനിൽകുമാർ ആണ് ചിത്രത്തിന്റെ പ്രകാശനം നിർവഹിച്ചത്. 10 സെക്കന്റാണ് ചിത്രത്തിന്റെ ദൈർഘ്യം. 

## മത്സര വിവരങ്ങൾ
ഹൈസ്കൂൾ ജനറൽ, ഹയർ സെക്കന്ററി ജനറൽ, ഹൈസ്കൂൾ അറബിക്, ഹയർ സെക്കന്ററി ജനറൽ എന്നീ നാല് വിഭാഗങ്ങളിലായാണ് മത്സരം നടക്കുന്നത്. മത്സരഫലങ്ങൾ ഉടൻ തന്നെ അറിയാൻ ഐ. ടി. @ സ്കൂൾ പ്രൊജക്റ്റിൻറെ അഭിമുഖ്യത്തിൽ ഓൺലൈൻ വഴി സൈറ്റുകൾ അപ്പുകൾ എന്നിവ നില നിന്നിരുന്നു. ഇരുപത്തിനാലു സ്റ്റേജുകളാണ് കലോത്സവ നഗരിയിൽ നിർമിച്ചിരുന്നത്. സ്വരാജ് റൌണ്ടിന് ചുറ്റും കേരളത്തിലെ തനതു വൃക്ഷങ്ങളുടെ പേരുകളിലായിട്ടാണ് വേദികൾ അറിയപ്പെട്ടിരുന്നത്. തീർത്തും ഹരിതാഭമായിട്ടാണ് കലോത്സവം നടത്തപ്പെടുന്നത്. പ്രധാന വേദിയുടെ അടുത്ത എക്സിബിഷനും മറ്റും സംഘാടകർ സംഘടിപ്പിച്ചിരുന്നു. സുരക്ഷിതമായ അന്തരീക്ഷതിനായി വിദ്യാർത്ഥി - പോലീസ് കാഡറ്റുകളെ നിയിമിച്ചിരുന്നു. വനിതാ പോലീസിനെയും സംരക്ഷണ ചുമതല നൽകിയിരുന്നു. ചടങ്ങിന്റെ സമാപന സമ്മേളനത്തിൽ വിദ്യാഭ്യാസ മന്ത്രി സി. രവീന്ദ്രനാഥാണ് അടുത്തവർഷത്തെ കലോത്സവ വേദി പ്രഖ്യാപിച്ചത്. സമാപന സമ്മേളനം പ്രതിപക്ഷ നേതാവ് രമേശ് ചെന്നിത്തല ഉദ്ഘാടനം ചെയ്തു.
ലഘുചിത്രം|തൃശ്ശൂരിലെ 58-മത്  സംസ്ഥാന കലോത്സവ നഗരിയിൽ നിന്ന്.

### മത്സര ഇനങ്ങൾ
മത്സരയിനങ്ങൾ രണ്ടായിട്ടാണ് തരം തിരിച്ചിരിക്കുന്നത്.
* സ്റ്റേജ് കലായിനങ്ങൾ 
* സ്റ്റേജിതര കലായിനങ്ങൾ

## വേദികൾ
തൃശൂർ സ്വരാജ് റൗണ്ടിലും പരിസരങ്ങളിലുമായി 24 വേദികളിലായാണ് മത്സരങ്ങൾ നടന്നത്. ഓരോ വേദികൾക്കും കേരളത്തിലെ പ്രധാന വൃക്ഷങ്ങളുടെ പേരാണു നൽകിയിരുന്നത്. പ്രധാന വേദിക്ക് എഴുത്തുകാരി മാധവികുട്ടിക്ക് പ്രിയമേറിയ നീർമാതളം എന്ന പേരാണ് നൽകിയത്.

## പോയന്റ് നില

## അവലംബം


## പുറം കണ്ണികൾ

*ഔദ്യോഗിക വെബ്‌സൈറ്റ്

വർഗ്ഗം:കേരള സ്കൂൾ കലോത്സവം
ജിഫ്

**ഗ്രാഫിക്സ് ഇന്റർചേഞ്ച് ഫോർമാറ്റിന്റെ** ചുരുക്കരൂപമാണ് **ജിഫ്**. ഇത് ഒരു ബിറ്റ്മാപ്പ് ചിത്രഫയൽ തരമാണ്. ബുള്ളറ്റിൻ ബോർഡ് സർവ്വീസുകൾ നൽകുന്ന കമ്പ്യൂസെർവ്വ് എന്ന കമ്പനിയിൽ അമേരിക്കൻ കമ്പ്യൂട്ടർ ശാസ്ത്രജ്ഞനായ സ്റ്റീവ് വിൽഹൈറ്റ് നയിച്ച ഒരു കൂട്ടം ശാസ്ത്രജ്ഞന്മാരാണ് ഈ ഫയൽ തരം നിർമ്മിച്ചത്. 1987 ജൂൺ 15 നാണ് ഈ ഫയൽ തരം പുറത്തിറക്കിയത്. വ്യാപകമായ പിൻതുണയും ലഭ്യതയും മൂലം വേൾഡ് വൈഡ് വെബ്ബിൽ ഈ ഫയൽതരത്തിന് വളരെയധികം പ്രശസ്തി കൈവന്നു. 

ഈ ഫയൽതരം ഒരോ പിക്സലിലും എട്ട് ബിറ്റുകൾ പിൻതുണയ്ക്കുന്നു. ഒരു ചിത്രം അതിന്റെ തന്നെ 256 വ്യത്യസ്ത കളറുകൾ അവലംബമായി ഉപയോഗിക്കാനനുവദിക്കുന്നു. ഈ നിറങ്ങൾ 24 ബിറ്റ് കളർ സ്പേസിൽ നിന്നും തെരഞ്ഞെടുത്തിരിക്കുന്നു. ഈ ഫയൽ തരം ഓരോ ഫ്രെയിമിലും 256 കളർ പാലറ്റ് പിൻതുണയ്ക്കുന്നു. ഈ പാലറ്റിന്റെ പരിമിതിമൂലം ജിഫ് കളർ ഫോട്ടോഗ്രാഫുകളും കളർ ഗ്രേഡിയന്റുകളും ഉള്ള ചിത്രങ്ങളും പുനരാവിഷ്കരിക്കുന്നതിന് അനുയോജ്യമല്ല. എന്നാൽ ലളിതമായ ചിത്രങ്ങളും ലോഗോകളും ഒരേ കളറുകൾ നിറഞ്ഞ ഭാഗങ്ങളുള്ള ചിത്രങ്ങളും സൂക്ഷിക്കാൻ ജിഫ് നല്ലതാണ്.

ലെംപെൽ-സിവ്-വെൽച്ച്(എൽഇസഡ്‍ഡബ്ലിയു) ഡാറ്റ നഷ്ടപ്പെടാതെയുള്ള ചുരുക്കൽ സങ്കേതം ഉപയോഗിച്ച് ഫയലിന്റെ വലിപ്പം കുറയ്ക്കുന്നു. അതുകൊണ്ട് ജിഫിന്റെ കാഴ്ചയുടെ ക്വാളിറ്റി നഷ്ടപ്പെടുന്നില്ല. ഈ ചുരുക്കൽ സങ്കേതം 1985 ൽ പേറ്റന്റ് ചെയ്യപ്പെട്ടു. എന്നാൽ ഈ പേറ്റന്റ് കൈവശം വച്ചിരുന്ന യുണിസിസ്സും ജിഫ് നിർമ്മിച്ച കമ്പനിയായ കമ്പ്യൂസെർവ്വും തമ്മിലുള്ള കരാറിലെ പ്രശ്നങ്ങൾ മൂലം 1994 ൽ പോർട്ടബിൾ നെറ്റ്‍വർക്ക് ഗ്രാഫിക്സ് (പിഎൻജി)എന്ന ഒരു സ്റ്റാന്റേർഡ് ഫയൽ തരം നിർമ്മിക്കപ്പെട്ടു. 2004-ൽ എല്ലാ പേറ്റന്റുകളുടെയും കാലാവധി അവസാനിച്ചു. 

## അവലംബം

വർഗ്ഗം:ചിത്രങ്ങൾക്കായുള്ള കമ്പ്യൂട്ടർ ഫയൽ തരങ്ങൾ
ഫ്രെസ്‍നൊ

**ഫ്രെസ്നൊ** (  (സ്പാനീഷിൽ "ആഷ് മരം") അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഒരു നഗരവും ഫ്രെസ്നോ കൗണ്ടിയുടെ ആസ്ഥാനവുമാണ്. കാലിഫോർണിയയിലെ മദ്ധ്യ താഴ്വരയുടെ തെക്കൻ ഭാഗമായ സാൻ ജോവാക്വിൻ താഴ്വരയുടെ മധ്യത്തിൽ സ്ഥിതി ചെയ്യുന്ന ഈ നഗരം 112 ചതുരശ്ര മൈൽ (290 ചതുരശ്ര കിലോമീറ്റർ) പ്രദേശത്തായി വ്യാപിച്ചുകിടക്കുന്നു. സാൻജൊവാക്വിൻ നദിയോട് ചേർന്നു വളരുന്ന ധാരാളം ആഷ് മരങ്ങളാണ് നഗരത്തിന് നാമധേയം ചാർത്തി നൽകുവാനുള്ള കാരണം. 1872 ൽ സെൻട്രൽ പസഫിക് റെയിൽവേയുടെ ഒരു റെയിൽവേ സ്റ്റേഷനായി സ്ഥാപിതമായി ഈ നഗരം 1885 ലാണ് സംയോജിപ്പിക്കപ്പെട്ടത്. അതുമുതൽ ഫ്രെസ്നോ കൗണ്ടിയുടെയും സാൻ ജോവാക്വിൻ താഴ്വരയിലേയും ഒരു മുഖ്യ സാമ്പത്തിക കേന്ദ്രമായിത്തീർന്ന ഈ നഗരം മെട്രോപൊളിറ്റൻ ഫ്രെസ്നോ മേഖലയിലെ വൻതോതിലുള്ള കാർഷിക ഉത്പാദനവുമായി ബന്ധപ്പെട്ടിരിക്കുന്നു. 1960 കളിലെ ജനസംഖ്യയായിരുന്ന 134,000 ൽ നിന്ന് ഫ്രെസ്നോ നഗരത്തിലെ ജനസംഖ്യ 2000 ലെ സെൻസസിൽ 428,000 ആയി വർദ്ധിച്ചിരുന്നു. സെൻസസ് കണക്കുകൾ പ്രകാരം 2016 ൽ ജനസംഖ്യ 520,159 ആയി വർദ്ധിച്ച ഈ നഗരം കാലിഫോർണിയയിലെ ജനസംഖ്യയിൽ അഞ്ചാം സ്ഥാനമുള്ളതും മദ്ധ്യ താഴ്വരയിലെ ഏറ്റവും ജനസംഖ്യയുള്ള നഗരവും കാലിഫോർണിയയിലെ ഉൾനാടൻ നഗരങ്ങളിൽ ഏറ്റവും ജനസംഖ്യയുള്ളതും രാജ്യത്ത് ജനസംഖ്യയനുസരിച്ച് 34 ആം സ്ഥാനവുമുള്ള നഗരവുമാണ്.

ഫ്രെസ്നോ നഗരം കാലിഫോർണിയയുടെ ഭൂമിശാസ്ത്രകേന്ദ്രത്തിനടുത്താണ് നിലനിൽക്കുന്നത്. ലോസ് ഏഞ്ചലസിന് ഏകദേശം 220 മൈൽ (350 കിലോമീറ്റർ) വടക്കായും സംസ്ഥാന തലസ്ഥാനമായ സാക്രാമെൻറോയ്ക്ക് 170 മൈൽ (270 കിലോമീറ്റർ) തെക്കായും, സാൻ ഫ്രാൻസിസ്കോയ്ക്ക് 185 മൈൽ (300 കിലോമീറ്റർ) തെക്ക് കിഴക്കായുമാണ് ഫ്രെസ്നോ നഗരം സ്ഥിതിചെയ്യുന്നത്. നഗരത്തിൻറ വടക്കുഭാഗത്ത് 60 മൈൽ (100 കിലോമീറ്റർ) അകലെയായി യോസ്‍മൈറ്റ് ദേശീയോദ്യാനം, 60 മൈൽ (100 കിലോമീറ്റർ) കിഴക്കായി കിംഗ്സ് കാനിയൻ ദേശീയോദ്യാനം, 75 മൈൽ (120 കിലോമീറ്റർ) തെക്കുകിഴക്ക് ദിശയിൽ സെക്യേയ  ദേശീയോദ്യാനം എന്നിവ സ്ഥിതിചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഫെയർഫാക്സ്

**ഫെയർഫാക്സ്,** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ മാരിൻ കൗണ്ടിയിലുൾപ്പെട്ട ഒരു സംയോജിത നഗരമാണ്. സാൻ റഫായെൽ നഗരത്തിന് പടിഞ്ഞാറ്-വടക്കു പടിഞ്ഞാറൻ ദിശയിൽ ഏകദേശം 3.25 മൈൽ (5.2 കിലോമീറ്റർ) ദൂരെ സമുദ്രനിരപ്പിൽനിന്ന് 115 അടി (35 മീറ്റർ) ഉയരത്തിലാണ് ഫെയർഫാക്സ് നഗരം സ്ഥിതി ചെയ്യുന്നത്. 2010 ലെ സെൻസസിൽ ഈ നഗരത്തിലെ ജനസംഖ്യ 7,441 ആയിരുന്നു. അമേരിക്കൻ ഐക്യനാടുകളിൽ ഗ്രീൻ പാർട്ടിക്ക് നഗര കൌൺസിലിൽ ഭൂരിപക്ഷം നിലനിർത്തുന്ന ഒരേയൊരു നഗരമാണ് ഫെയർഫാക്സ്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഫെയർഫാക്സ് നഗരത്തിൻറെ ആകെ വിസ്തീർണ്ണം 2.2 ചതുരശ്ര മൈൽ (5.7 ചതരുശ്ര കിലോമീറ്റർ) ആണ്. ഇതു മുഴുവനും കരഭൂമിയാണ്. ഫെയർ ഫാക്സിലെ ഭൂരിഭാഗം പ്രദേശങ്ങളും മലകളും താഴ്വരകളും അടങ്ങിയതാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മാരിൻ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ഫ്രാൻസിസ്കോ ഉൾക്കടൽ മേഖലയിൽ സ്ഥിതി ചെയ്യുന്ന ഒരു കൌണ്ടിയാണ് **മാരിൻ കൗണ്ടി**. 2010 ലെ സെൻസസ് രേഖകൾ പ്രകാരം ഈ കൗണ്ടിയിലെ ആകെ ജനസംഖ്യ 252,409 ആയിരുന്നു. കൗണ്ടി ആസ്ഥാനം സാൻ റഫായേൽ നഗരത്തിൽ സ്ഥിതിചെയ്യുന്നു. മാരിൻ കൗണ്ടി, സാൻ ഫ്രാൻസിസ്കോയിൽ നിന്നുള്ള ഗോൾഡൻ ഗേറ്റ് പാലത്തിനു മറുവശത്ത്, സാൻഫ്രാൻസിസ്കോ-ഓക്ലാൻഡ്-ഹെയ്‍വാർഡ്, CA മെട്രോപ്പൊളിറ്റൻ സ്റ്റാറ്റിസ്റ്റിക്കൽ മേഖലയിൽ (സാൻ ഫ്രാൻസിസ്കോ ഉൾക്കടൽ മേഖല) ഉൾപ്പെടുത്തിയിരിക്കുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
വെണ്ടോർ

തൃശ്ശൂർ ജില്ലയിലെ ഒരു ചെറിയ ഗ്രാമം ആണ് **വെണ്ടോർ** അല്ലെങ്കിൽ **വെണ്ടൂർ**. വെണ്ടോർ ഗ്രാമം ആമ്പല്ലൂരിനും മണ്ണംപേട്ടയ്ക്കും ഇടയിൽ ആണ് സ്ഥിതി ചെയ്യുന്നത്. മുകുന്ദപുരം താലൂക്കിൽ, അളഗപ്പനഗർ ഗ്രാമപഞ്ചായത്ത്ന്റെ കിഴിൽ വരുന്ന വെണ്ടോർ ആമ്പല്ലൂരിന് 2കി.മീ. അകലെ ആണ്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കൾവെർ സിറ്റി

**കൾവെർ സിറ്റി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചലസ് കൌണ്ടിയിലെ ഒരു നഗരമാണ്. നഗരത്തിന് അതിന്റെ സ്ഥാപകനായ ഹാരി കൾവറിൻറെ പേരു നൽകിയിരിക്കുന്നു. 2010 ലെ സെൻസസ് രേഖകൾ പ്രകാരമുള്ള ഈ നഗരത്തിലെ ജനസംഖ്യ 38,883 ആയിരുന്നു. ഈ നഗരത്തിൻറെ ഭൂരിഭാഗവും ലോസ് ആഞ്ചലസ് നഗരത്താൽ ചുറ്റപ്പെട്ടിരിക്കുന്നുവെങ്കിലും ലോസ് ഏഞ്ചൽസ് കൗണ്ടിയിലെ ഏകീകരിക്കപ്പെടാത്ത ഏതാനും പ്രദേശങ്ങളുമായി ഇത് അതിർത്തി പങ്കിടുന്നു. വർഷങ്ങളായി ഈ നഗരം സമീപത്തെ 40-ഓളം തുണ്ടു ഭൂമികൾ ഇതിനോടു ചേർക്കുകയും ഇപ്പോഴത്തെ നഗരത്തിൻറെ ചുറ്റളവ് അഞ്ച് ചതുരശ്ര കിലോമീറ്ററായി മാറുകയും ചെയ്തിട്ടുണ്ട്..

## അവലംബം

വർഗ്ഗം:കാലിഫോർണിയയിലെ നഗരങ്ങൾ
റിവർസൈഡ്

**റിവർസൈഡ്**, അമേരിക്കൻ ഐക്യനാടുകളിലെ റിവർസൈഡ് കൗണ്ടിയിൽ ഇൻലാന്റ് എമ്പയർ മെട്രോപ്പോളിറ്റൻ പ്രദേശത്ത് സ്ഥിതി ചെയ്യുന്ന ഒരു നഗരമാണ്. ഇതേ പേരുള്ള കൌണ്ടിയുടെ ആസ്ഥാനവും കൂടിയായ ഈ നഗരത്തിന്റെ നാമകരണത്തിനു ഹേതുവായത് നഗരത്തിനു സമീപമുള്ള സാന്താ അന നദിയാണ്. ഇൻലാന്റ് എമ്പയറിലേയും അതുപോലെതന്നെ റിവർസൈഡ് കൌണ്ടിയിലേയും ഏറ്റവും ജനസാന്ദ്രതയുള്ള നഗരമായ ഇത് ലോസ് ആഞ്ചലസിന് 60 മൈൽ (97 കിലോമീറ്റർ) കിഴക്കായി സ്ഥിതിചെയ്യുന്നു. ഗ്രേറ്റർ ലോസ് ആഞ്ചലസ് മേഖലയുടെ ഭാഗമാണിത്.

അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള നഗരങ്ങളിൽ 59 ആം സ്ഥാനവും കാലിഫോർണിയയിലെ ജനസംഖ്യയുടെ അടിസ്ഥാനത്തിൽ 12-ആം സ്ഥാനവുമാണ് റിവർസൈഡ് നഗരത്തിനുള്ളത്. 2010 ലെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 303,871 ആയിരുന്നു.

1870 കളുടെ ആരംഭത്തിൽ റിവർസൈഡ് നഗരം സ്ഥാപിതമായി. 
കാലിഫോർണിയയിലെ നാരങ്ങാ വ്യവസായത്തിന്റെ ജന്മസ്ഥലവും അമേരിക്കൻ ഐക്യനാടുകളിലെ ഏറ്റവും വലിയ മിഷൻ റിവൈവൽ സ്റ്റൈൽ (പത്തൊൻപതാം നൂറ്റാണ്ടിൽ കോളനി വാഴ്ചയുടെ പുനരുജ്ജീവനത്തിനും പുനർവ്യാഖ്യാനത്തിനും വേണ്ടിയുള്ള ഒരുതരം വാസ്തുശില്പ ശൈലി) കെട്ടിടമായ മിഷൻ‌ ഇൻ സ്ഥിതിചെയ്യുന്നതും ഇവിടെയാണ്. റിവർസൈഡ് നാഷണൽ സെമിത്തേരിയും ഇവിടെയാണുള്ളത്.

 കാലിഫോർണിയ സർവകലാശാല - റിവർസൈഡ്, ഈ നഗരത്തിന്റെ വടക്കുകിഴക്കൻ ഭാഗത്തായി സ്ഥിതി ചെയ്യുന്നു. റിവർസൈഡ് സ്പോർട്സ് കോംപ്ലക്സ് സർവ്വകലാശാലാ വളപ്പിലാണുള്ളത്. ഫോക്സ് പെർഫോമിംഗ് ആർട്സ് സെന്റർ, പ്രാദേശിക ചരിത്രവും കലാരൂപങ്ങളും പ്രദർശിപ്പിക്കുന്ന റിവർസൈഡ് മെട്രോപോളിറ്റൻ മ്യൂസിയം, കാലിഫോർണിയ മ്യൂസിയം ഓഫ് ഫോട്ടോഗ്രാഫി, കാലിഫോർണിയ സിട്രസ് സ്റ്റേറ്റ് ഹിസ്റ്റോറിക് പാർക്ക്, “പേരന്റ് വാഷിങ്ടൺ നാവൽ ഓറഞ്ച് ട്രീ” എന്നറിയപ്പെടുന്നതും കാലിഫോർണിയയിൽ ഇപ്പോഴും നിലനിൽക്കുന്ന അവസാനത്തേതായ രണ്ട് മൂല ഓറഞ്ചു വൃക്ഷങ്ങൾ എന്നിവയാണ് റിവർസൈഡ് നഗരത്തിലെ മറ്റ് ആകർഷണങ്ങളിൽ ചിലത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മഹാകാളി ഗുഹകൾ

മുംബൈ നഗരത്തിൽ അന്ധേരിയിൽ സ്ഥിതി ചെയ്യുന്ന കരിങ്കല്ലിൽ ചെത്തിയുണ്ടാക്കിയ ബുദ്ധവിഹാരങ്ങളായ 19 ഗുഹകളുടെ സഞ്ചയമാണ് ‘’’മഹാകാളി ഗുഹകൾ’’’. കൊണ്ടിവിടെ ഗുഹകൾ എന്നും ഇവ അറിയപ്പെടുന്നു. ബി.സി. ഒന്നാം നൂറ്റാണ്ട് മുതൽ എ.ഡി. ആറാം നൂറ്റാണ്ട് വരെയുള്ള കാലഘട്ടത്തിലാണ് ഇവ നിർമ്മിക്കപ്പെട്ടത്. ഈ പ്രദേശത്ത് വടക്ക് പടിഞ്ഞാറ് ഭാഗത്തായി നാല് ഗുഹകളും തെക്ക് കിഴക്ക് ഭാഗത്തായി പതിനഞ്ച് ഗുഹകളുമാണുള്ളത്. വടക്ക് പടിഞ്ഞാറ് ഭാഗത്തുള്ള ഗുഹകൾ എ.ഡി നാലാം നൂറ്റാണ്ടിലും അഞ്ചാം നൂറ്റാണ്ടിലുമായി നിർമ്മിക്കപ്പെട്ടവയാണ്. എന്നാൽ തെക്ക് കിഴക്ക് ഭാഗത്തുള്ളവ കൂടുതൽ പഴക്കം ഉള്ളവയാണ്.
ഇവയിൽ ഭൂരിഭാഗവും ബുദ്ധസന്ന്യാസികൾക്കായി ഒരുക്കിയ അറകളാണ്. ഒമ്പതാമത്തെ ഗുഹയിൽ ചൈത്യഗൃഹം കാണാം. ഈ ഗുഹയിൽ ബുദ്ധമതവിശ്വാസവുമായി ബന്ധപ്പെട്ട ശിൽപ്പങ്ങൾ കാണാം. എന്നാൽ ഇവയിൽ പലതും നശിപ്പിക്കപ്പെട്ട നിലയിലാണ്.
ബാസാൾട്ട് പാറയിലാണ് ഇവ നിർമ്മിക്കപ്പെട്ടിട്ടുള്ളത്.

## അവലംബം

## ചിത്രശാല

File:Mahakali caves 01.jpg|മഹാകാളി ഗുഹകൾ
File:Mahakali caves buddha stupa.jpg|ഗുഹ-9-ലെ ബുദ്ധസ്തൂപം


വർഗ്ഗം:മുംബൈയിലെ ഗുഹകൾ
വർഗ്ഗം:ഇന്ത്യയിലെ ഗുഹാക്ഷേത്രങ്ങൾ
വർഗ്ഗം:ബുദ്ധമത ഗുഹകൾ
ക്രെസൻറ് സിറ്റി

**ക്രെസന്റ് സിറ്റി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ നോർട്ടെ കൗണ്ടിയുടെ ആസ്ഥാനവും ഈ കൌണ്ടിയിലെ സംയോജിപ്പക്കപ്പെട്ട ഏക നഗരവുമാണ്.  നഗരത്തിനു തെക്കുഭാഗത്തെ അർദ്ധേന്ദു ആകൃതിയിലുള്ള മണൽത്തീരത്തിൽനിന്നാണ് നഗരത്തിന് ഈ പേരു ലഭിച്ചത്. ക്രെസന്റ് സിറ്റിയിൽ 2010 ലെ സെൻസസ് പ്രകാരമുള്ള മൊത്തം ജനസംഖ്യ 7,643 ആയിരുന്നു. 2000 ലെ സെൻസസിലുണ്ടായിരുന്ന 4,006 നേക്കാൾ ജനസംഖ്യയിൽ വർദ്ധനവുണ്ടായി. നഗര പരിധിയിൽ ഉൾപ്പെട്ട പെലിക്കൺ ബേ സംസ്ഥാന ജയിലിലെ അന്തേവാസികൾ, നഗരവുമായി കൂട്ടിച്ചേർക്കപ്പെട്ട മുൻ സെൻസസ് നിയുക്ത ക്രസന്റ് സിറ്റി വടക്കൻ പ്രദേശം എന്നിവിടങ്ങളിലെ ഉൾപ്പെടെയുള്ളതാണ് ഈ ജനസംഖ്യാകണക്കുകൾ. റെഡ്‍വുഡ് ദേശീയോദ്യനത്തിന്റെ ആസ്ഥാനവും, ചരിത്രപരമായ ബാറ്ററി പോയിന്റ് ലൈറ്റും (ഒരു ലൈറ്റ് ഹൌസ്) ഈ നഗരത്തിലുൾപ്പെട്ടിരിക്കുന്നു. പസഫിക് സമുദ്രത്തിലെ പ്രാദേശിക ജലസാന്നിദ്ധ്യവും അതുമായി ബന്ധപ്പെട്ട മത്സ്യബന്ധന സൌകര്യങ്ങളും നഗരത്തിലേയ്ക്ക് എളുപ്പത്തിലുള്ള പ്രവേശനവും കാരണമായി ക്രസന്റ് സിറ്റി തുറമുഖം നിരവധി വാണിജ്യ മത്സ്യബന്ധന യാനങ്ങൾക്ക് ഒരു സ്വദേശ തുറമുഖമായി പ്രവർത്തിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പുതുക്കൈ

കാസറഗോഡ് ജില്ലയിലെ നീലേശ്വരം നഗരത്തോട് ചേർന്ന് സ്ഥിതി ചെയ്യുന്ന ഗ്രാമമാണെങ്കിലും ഇന്ന് കാഞ്ഞങ്ങാട് നഗരസഭയിൽ ഉൾപ്പെടുന്ന ഗ്രാമപ്രദേശമാണ്  **പുതുക്കൈ**.

=ചരിത്രം =
കേരള സംസ്ഥാനം രൂപീകൃതമായപ്പോൾ തന്നെ പുതുക്കൈ പഞ്ചായത്ത് നിലവിൽ വന്നു. 1984 ജൂൺ 1 ന് കാഞ്ഞങ്ങാട് നഗരസഭ നിലവിൽ വന്നപ്പോൾ പുതുക്കൈ പഞ്ചായത്ത് അതിൽ ചേർക്കപ്പെട്ടു. 
=സ്ഥാപനങ്ങൾ=
*പുതുക്കൈ ഗവ: യു.പി.സ്കൂൾ
*കേരള ക്ലേയ്സ് ആന്റ് മിനറൽസ് (ചൈനാ ക്ലേ ) 
=ക്ഷേത്രങ്ങൾ/കാവുകൾ= 
*പുതുക്കൈ സദാശിവക്ഷേത്രം
*നാരാങ്കളങ്ങര ക്ഷേത്രം
*പുതുക്കൈ മുച്ചിലോട്ട്
*എടയങ്ങാട്ട് ഭഗവതീ ക്ഷേത്രം (നരിക്കാട്ട് അറ)
*താഴത്തറ
*ഐക്കോടൻ കളരി
*കണിയാച്ചേരി തറവാട്
*കടാങ്കോട് തറവാട്

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ക്രിസ് പൈൻ

**ക്രിസ്റ്റഫർ വൈറ്റ്ലോ പൈൻ** (ജനനം ഓഗസ്റ്റ് 26, 1980) ഒരു അമേരിക്കൻ അഭിനേതാവാണ്. *സ്റ്റാർ ട്രെക്ക്* റീബൂട്ട് ചലച്ചിത്ര ശ്രേണിയിൽ (2009-) ജെയിംസ് ടി കിർക്,  *അൺസ്റ്റോപ്പബിൾ* (2010) എന്ന ചിത്രത്തിൽ വിൽ, *സിൻഡ്രെല്ല* (2014) യിലെ സിൻഡ്രെല്ലയുടെ രാജകുമാരൻ, *വണ്ടർ വുമൺ* (2017) ലെ സ്റ്റീവ് ട്രെവർ എന്നീ കഥാപാത്രങ്ങളിലൂടെ ശ്രദ്ധേയനായി.  

## കരിയർ
[വലത്ത്‌|ലഘുചിത്രം|Pine at Camp Arifjan, [കുവൈറ്റ്‌|Kuwait following a screening of *Star Trek*, April 11, 2009]]
2003 ൽ ഇആർ എന്ന ടെലിവിഷൻ പരമ്പരയിലൂടെയാണ് പൈൻ അഭിനയരംഗത്ത് വന്നത്. അതേ വർഷം തന്നെ ദ ഗാർഡിയൻ, സിഎസ്ഐ: മിയാമി എന്നീ പരമ്പരകളിൽ അഭിനയിച്ചു. 2004 ൽ അദ്ദേഹം വൈ ജർമ്മനി എന്ന ഹ്രസ്വ ചിത്രത്തിലും അന്ന ഹാത്വേയോടൊപ്പം ദ പ്രിൻസസ് ഡയറീസ് 2: റോയൽ എൻഗേജ്മെന്റ് എന്ന റൊമാന്റിക് കോമഡി ചിത്രത്തിലും അഭിനയിച്ചു. 2005 ൽ പൈൻ സിക്സ് ഫെയിറ്റ് അണ്ടർ പരമ്പരയിലെ ഒരു എപ്പിസോഡിലും  ഒരു സ്വതന്ത്ര ചലച്ചിത്രമായ കൺഫെഷനിലും അഭിനയിച്ചു.

2007-ൽ, സ്റ്റാർ ട്രെക്ക് ചിത്രത്തിലെ ജെയിംസ് ടി. കിർക്കിൻറെ വേഷം സ്വീകരിക്കാൻ വൈറ്റ് ജാസ്സിന്റെ ചലച്ചിത്ര ആവിഷ്കരണത്തിൽ നിന്ന് പിന്മാറി. 2009 ൽ ഇറങ്ങിയ ഈ ചിത്രം മികച്ച പ്രതികരണം നേടി. 
2009 പകുതിയിൽ, പൈൻ ടോണി സ്കോട്ട് സംവിധാനം ചെയ്ത അൺസ്റ്റോപ്പബിൾ എന്ന ചിത്രത്തിൽ അഭിനയം ആരംഭിച്ചു.  2010 നവംബറിൽ പുറത്തിറങ്ങിയ ഈ ചിത്രത്തിൽ പൈൻ ഡ്രൈവർ ഇല്ലാതെ ഓടിക്കൊണ്ടിരിക്കുന്ന ഒരു ചരക്ക് തീവണ്ടി നിർത്താൻ തന്റെ സഹപ്രവർത്തകോടൊപ്പം ശ്രമിക്കുന്ന ഒരു ട്രെയിൻ കണ്ടക്ടറുടെ വേഷം ചെയ്തു.  

2012 ൽ റീസ് വിതർസ്പൂണിനും ടോം ഹാർഡിക്കുമൊപ്പം ദിസ് മീൻസ് വാർ എന്ന ചിത്രം ചെയ്തു. 2009 ലെ സ്റ്റാർ ട്രെക്ക് ചിത്രത്തിലെ ക്യാപ്റ്റൻ ജെയിംസ് ടി. കിർക്കിൻറെ വേഷം 2013 ൽ ഇറങ്ങിയ തുടർ ചിത്രം സ്റ്റാർ ട്രെക്ക് ഇൻ ടു ദ ഡാർക്ക്നെസ്സ് എന്ന ചിത്രത്തിൽ വീണ്ടും അവതരിപ്പിച്ചു.  2015 ൽ സൂപ്പർ ഹീറോ ചിത്രം വണ്ടർ വുമണിൽ സ്റ്റീവ് ട്രെവർ എന്ന വേഷം ചെയ്യാൻ പൈനിനെ നിയോഗിച്ചു. നായിക ഗാൽ ഗഡോട്ടിനൊപ്പം അഭിനയിച്ച ഈ ചിത്രം ജൂൺ 2017 ൽ പ്രദർശനത്തിനെത്തി. 

## അഭിനയജീവിതം

### ചലച്ചിത്രം

### ടെലിവിഷൻ

### തിയേറ്റർ

### വീഡിയോ ഗെയിമുകൾ

### സംഗീത വീഡിയോകൾ

## ഡിസ്കോഗ്രാഫി

### ഗാനങ്ങൾ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* TCM Movie Database
* 
വർഗ്ഗം:1980-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
മില കൂനിസ്

**മിലാന മാർക്കോവ്ന "മില" കൂനിസ്** (; ഉക്രൈനിയൻ ഭാഷ: **Міле́на Ма́рківна** "**Мі́ла**" **Ку́ніс;** റഷ്യൻ ഭാഷ: **Миле́на Ма́рковна** "**Ми́ла**" **Ку́нис;** івр: מילה קוניס‎) (ജനനം ആഗസ്ത് 14, 1983) ഒരു അമേരിക്കൻ നടി ആണ്. 1991-ൽ ഏഴ് വയസുള്ളപ്പോൾ, കുടുംബസമേതം അവർ സോവിയറ്റ് യൂണിയനിൽ നിന്ന് അമേരിക്കയിലേക്ക് താമസം മാറി. സ്കൂൾ വിദ്യാഭ്യാസത്തിന് പുറമെ അഭിനയ പരിശീലനതിനും സമയം കണ്ടെത്തിയ കൂനിസിന് ഒരു ഏജന്റിന്റെ സേവനം ലഭിച്ചു. ധാരാളം പരസ്യങ്ങളിലും ടെലിവിഷൻ പരമ്പരകളും അഭിനയിച്ച അവർ തന്റെ പതിനഞ്ചാം വയസ്സിൽ *ദാറ്റ് സെവന്റീസ് ഷോയിൽ* എന്ന പരമ്പരയിൽ ജാക്കി ബർക്ക്ഹാർട്ട് എന്ന കഥാപാത്രത്തെ അവതരിപ്പിച്ചു. 1999 മുതൽ, ആനിമേഷൻ പരമ്പര *ഫാമിലി ഗയ്യിൽ* മെഗ് ഗ്രിഫിൻ എന്ന കഥാപാത്രത്തിനു ശബ്ദം നൽകുന്നു.

2008-ൽ പുറത്തിറങ്ങിയ *ഫോർഗെറ്റിങ്ങ് സാറാ മാർഷൽ* എന്ന ചിത്രത്തിൽ അവതരിപ്പിച്ച റേച്ചൽ എന്ന കഥാപാത്രം വഴിത്തിരിവായി. തുടർന്ന് 2010 ൽ സൈക്കോളജിക്കൽ ത്രില്ലർ ചിത്രം *ബ്ലാക്ക് സ്വാനിലെ* പ്രകടനം കൂനിസിനെ കൂടുതൽ പ്രശസ്തയാക്കി. ഈ ചിത്രത്തിലെ അഭിനയത്തിന് വെനീസ് അന്താരാഷ്ട്ര ചലച്ചിത്രമേളയിൽ അംഗീകാരം ലഭിച്ചു. കൂടാതെ മികച്ച സഹനടിക്കുള്ള എസ്എജി അവാർഡ്, ഗോൾഡൻ ഗ്ലോബ് നാമനിർദ്ദേശങ്ങളും ഈ ചിത്രത്തിലെ പ്രകടനത്തിനു മില കൂനിസിന് ലഭിച്ചു. നവ-നോയിർ ആക്ഷൻ ചിത്രമായ *മാക്സ് പെയിൻ (2008)*, പോസ്റ്റ്-അപ്പോക്കലിപ്റ്റിക് ആക്ഷൻ ചിത്രം *ദ ബുക്ക് ഓഫ് ഏലി (2010)*, റൊമാന്റിക് കോമഡി ചിത്രം *ഫ്രൺഡ്സ് വിത്ത് ബെനിഫിറ്റ്സ് (2011)*, കോമഡി ചിത്രം *ടെഡ് (2012)*, ഫാന്റസി ചിത്രം *ഓസ് ദ ഗ്രേറ്റ് ആന്റ് പവർഫുൾ (2013)*, കോമഡി ചിത്രം *ബാഡ് മോംസ്  (2016)* എന്നിവയാണ് മില കൂനിസ് അഭിനയിച്ച പ്രധാന ചിത്രങ്ങൾ. 

## അഭിനയിച്ച ചലച്ചിത്രങ്ങൾ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* TCM Movie Database
* 
* 
വർഗ്ഗം:1983-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:സോവിയറ്റ് യൂണിയനിൽ നിന്നും അമേരിക്കൻ ഐക്യനാടുകളിലേക്ക് കുടിയേറിയവർ
വർഗ്ഗം:അമേരിക്കൻ ടെലിവിഷൻ നടിമാർ
റയാൻ ഗോസ്ലിങ്ങ്

**റയാൻ തോമസ് ഗോസ്ലിങ്ങ്** (ജനനം നവംബർ 12, 1980) ഒരു കനേഡിയൻ നടനും സംഗീതജ്ഞനുമാണ്. ഡിസ്നി ചാനലിന്റെ പരിപാടിയായ *ദ മിക്കി മൗസ് ക്ലബിൽ* (1993-1995) ഒരു ബാലതാരമായിട്ടാണ്  ഗോസ്ലിങ്ങ് തന്റെ കരിയർ തുടങ്ങിയത്. തുടർന്ന് അദ്ദേഹം *ആർ യു അഫ്രെയ്ഡ് ഓഫ് ദ ഡാർക്ക്? (1995)*, *ഗൂസ്ബംപ്സ് (1996)* എന്നീ പരിപാടികളിൽ അഭിനയിച്ചു. 2001 ഇറങ്ങിയ *ദ ബിലീവർ* ആണ് അദ്ദേഹം അഭിനയിച്ച ആദ്യ ചലച്ചിത്രം. തുടർന്ന് *മർഡർ ബൈ നമ്പേർസ് (2002), ദി സ്ലോട്ടർ റൂൾ (2002), ദ യുണൈറ്റഡ് സ്റ്റേറ്റ്സ് ഓഫ് ലെലാന്റ് (2003)* തുടങ്ങിയ സ്വതന്ത്ര ചലച്ചിത്രങ്ങളിൽ അഭിനയിച്ചു. 

2004-ൽ വാണിജ്യപരമായി വിജയകരമായ റൊമാന്റിക് ചിത്രം *നോട്ട്ബുക്കിലൂടെ* ഗോസ്ലിങ്ങ് ഏറെ ശ്രദ്ധ നേടി. 2006-ലെ *ഹാഫ് നെൽസൺ* എന്ന ചിത്രത്തിൽ മയക്കുമരുന്ന അടിമയായ ഒരു അധ്യാപകന്റെ വേഷം അദ്ദേഹത്തിന് മികച്ച നടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. 2007 ൽ *ലാഴ്‌സ് ആൻഡ് ദ റിയൽ ഗേൾ* എന്ന ചിത്രത്തിലെ പ്രകടനത്തിന് ഗോൾഡൻ ഗ്ലോബ് അവാർഡിന് നാമനിർദ്ദേശം ചെയ്യപ്പെട്ടു. മൂന്നു വർഷത്തെ ഇടവേളയ്ക്ക് ശേഷം, 2010 ൽ *ബ്ലൂ വാലന്റൈൻ* എന്ന ചിത്രത്തിൽ അഭിനയിച്ചു. ഈ ചിത്രത്തിൽ ഇദ്ദേഹത്തിന് രണ്ടാമത്തെ ഗോൾഡൻ ഗ്ലോബ് അവാർഡ് നാമനിർദ്ദേശം ലഭിച്ചു. 2011 ൽ *ക്രേസി സ്റ്റുപിഡ് ലൗ, ദ ഇഡസ് ഓഫ് മാർച്ച്, ഡ്രൈവ്* എന്നിങ്ങനെ മൂന്ന് മുഖ്യധാരാ ചിത്രങ്ങളിൽ ഗോസ്ലിങ്ങ് അഭിനയിക്കുകയും രണ്ടു ഗോൾഡൻ ഗ്ലോബ് അവാർഡ് നാമനിർദ്ദേശം കൂടി നേടുകയും ചെയ്തു. 2015 ൽ *ദ ബിഗ് ഷോർട്ട്*, 2016 ൽ *[[ലാ ലാ ലാൻഡ് (ചലച്ചിത്രം)|
ലാ ലാ ലാൻഡ്]]* എന്നീ നിരൂപക പ്രശംസ നേടിയ ചിത്രങ്ങൾ ഗോസ്ലിങ്ങിന്റെ കരിയറിൽ നേട്ടമായി. *ലാ ലാ ലാൻഡിലെ* അഭിനയം മികച്ച നടനുള്ള ഗോൾഡൻ ഗ്ലോബ് അവാർഡ് നേടി കൊടുക്കുകയും തന്റെ രണ്ടാമത്തെ അക്കാദമി അവാർഡ് നാമനിർദ്ദേശം നേടുകയും ചെയ്തു.  

## അഭിനയ ജീവിതം

### ചലച്ചിത്രം

### ടെലിവിഷൻ

## ഡിസ്കോഗ്രാഫി

## അംഗീകാരങ്ങൾ
### അക്കാഡമി അവാർഡുകൾ

### ബ്രിട്ടീഷ് അക്കാദമി ഫിലിം അവാർഡുകൾ

### ഗോൾഡൻ ഗ്ലോബ് അവാർഡുകൾ

### സ്ക്രീൻ ആക്ടേഴ്സ് ഗിൽഡ് അവാർഡ്

## അവലംബം

## ബാഹ്യ കണ്ണികൾ
* 
* People.com
* TCM Movie Database

വർഗ്ഗം:1980-ൽ ജനിച്ചവർ
വർഗ്ഗം:നവംബർ 12-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
മാർസേയ്

ഫ്രാൻസിലെ ഏറ്റവും വലിയ രണ്ടാമത്തെ നഗരമാണ് **മാർസേയ്**(**Marseille** (; , locally ; Provençal *Marselha* ),  ബ്രിട്ടീഷ് ഇംഗ്ലീഷിൽ *മാർസെയ്‌ലെസ്* (*Marseilles*). ഫ്രാൻസിന്റെ തെക്കൻ തീരത്തായി സ്ഥിതിചെയ്യുന്ന ഇവിടത്തെ ജനസംഖ്യ 2012-ൽ 8,52,516 ആയിരുന്നു..  വിസ്തീർണ്ണമുള്ള മാർസേയ് ഫ്രാൻസിലെ ഏറ്റവും വലിയ മൂന്നാമത്തെ മെട്രോ പ്രദേശവുമാണ്.

കോപ്പൻ കാലാവസ്ഥാ വിഭാഗീകരണ രീതി അനുസരിച്ച് ഇവിടെ അനുഭവപ്പെടുന്ന കാലാവസ്ഥ മെഡിറ്ററേനിയൻ കാലാവസ്ഥ (Csa) ആണ്.

## അവലംബം

വർഗ്ഗം:ഫ്രാൻസിലെ പട്ടണങ്ങൾ
ഡെലാനോ

**ഡെലാനോ ( )**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കേൺ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ബേക്കേർസ്ഫീൽഡിൻറെ  വടക്ക്-വടക്കുപടിഞ്ഞാറായി ഏകദേശം 31 മൈൽ (31 കിലോമീറ്റർ) ദൂരെയായി സമുദ്രനിരപ്പിൽനിന്ന് 315 അടി (96 മീറ്റർ) ഉയരത്തിലാണ് ഈ നഗരം സ്ഥിതി ചെയ്യുന്നത്. 2000 ത്തിൽ 38,824 ആയിരുന്ന ഈ നഗരത്തിലെ ജനസംഖ്യ 2016 ൽ 52,088 ആയി വർദ്ധിച്ചിരുന്നു. ബേക്കർസ്ഫീൽഡ് കഴിഞ്ഞാൽ കേൺ കൗണ്ടിയിലെ രണ്ടാമത്തെ വലിയ നഗരമാണിത്. ഇവിടുത്തെ പ്രധാന വ്യവസായമെന്നു പറയാവുന്നതു കൃഷിയാണ്. ഈ പ്രദേശം ടേബിൾ ഗ്രേപ്സ് എന്ന പ്രത്യേകതരം മുന്തിരി വിളയുന്ന കേന്ദ്രമെന്നതിൻറെ പേരിൽ പ്രത്യേകം അറിയപ്പെടുന്നു. കാലിഫോർണിയയിലെ രണ്ടു പ്രധാന സംസ്ഥാന ജയിലുകളായ നോർത്ത് കേൺ സ്റ്റേറ്റ് പ്രിസൺ, കേൺ വാലി സ്റ്റേറ്റ് പ്രിസൺ എന്നിവ ഡെലാനോ നഗരത്തിലാണു സ്ഥിതിചെയ്യുന്നത്.

## അവലംബം
വർഗ്ഗം:കാലിഫോർണിയയിലെ നഗരങ്ങൾ
ദാദർ

മുംബൈയിലെ ആദ്യത്തെ ആസൂത്രിത ഉപനഗരമാണ് ‘’’ദാദർ’’’. നിരവധി പാർപ്പിടസമുച്ചയങ്ങൾ, കടകൾ, മാർക്കറ്റുകൾ തുടങ്ങിയവയാൽ വളരെ തിരക്കേറിയതും ഉയർന്ന ജനസാന്ദ്രതയുള്ളതുമായ പ്രദേശമാണിത്

### പേരിന് പിന്നിൽ
മറാഠി ഭാഷയിൽ ദാദർ (दादर) എന്ന വാക്കിന് ‘ഏണി’ എന്നാണ് അർത്ഥം. ഒരു പക്ഷേ ഇന്നത്തെ മുംബൈ നഗരം ഏഴ് ദ്വീപുകളായിരുന്ന കാലത്ത് ചുറ്റിലുമുള്ള ദ്വീപുകളിൽ നിന്നും പ്രധാനദ്വീപിലേക്ക് ഒരു പടിയായി വർത്തിച്ചതു കൊണ്ടാകാം ഈ പേര് വന്നതെന്ന് അനുമാനിക്കപ്പെടുന്നു.
## അവലംബം

വർഗ്ഗം:മുംബൈയിലെ ജനവാസമേഖലകൾ
സാൻ ലൂയിസ് ഒബിസ്പോ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തു സ്ഥിതിചെയ്യുന്ന ഒരു കൌണ്ടിയാണ് **സാൻ ലൂയിസ് ഒബിസ്പോ കൗണ്ടി** (ഔദ്യോഗിക പേര്: കൌണ്ടി ഓഫ് സാൻ ലൂയിസ് ഒബിസ്പോ). 2010 ലെ സെൻസസ് രേഖകൾ പ്രകാരമുള്ള ഈ കൌണ്ടിയിലെ ജനസംഖ്യ 269,637 ആയിരുന്നു. കൗണ്ടി ആസ്ഥാനം സ്ഥിതിചെയ്യുന്നത് സാൻ ലൂയിസ് ഒബിസ്പോ നഗരത്തിലാണ്.

സാൻ ലൂയിസ് ഒബിസ്പോ കൗണ്ടി (പ്രാദേശികമായി SLO കൗണ്ടി) സാൻ ലൂയസ് ഒബിസ്പോ-പാസോ റോബിൾസ്-അരോയോ ഗ്രാൻഡെ, CA മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു. ഈ കൌണ്ടി മദ്ധ്യ കാലിഫോർണിയയിൽ പസഫിക് മഹാസമുദ്രത്തിനു സമാന്തരമായി ലോസ് ആഞ്ചലസിനും സാൻ ഫ്രാൻസിസ്കോ ഉൾക്കടൽ മേഖലയ്ക്കുമിടയിലായി സ്ഥിതിചെയ്യുന്നു. 1772 ൽ ജുനിപെറോ സെറ എന്ന വൈദികൻ ഈ പ്രദേശത്ത് ‘മിഷൻ സാൻ ലൂയിസ് ഒബിസ്പോ ഡി ടോളോസാ’ സ്ഥാപിക്കുകയും അത് ഇന്നും സാൻ ലയിസ് ഒബിസ്പോ നഗരമദ്ധ്യത്തിലെ സജീവ ഭാഗമായി നിലകൊള്ളുകയും ചെയ്യുന്നു. (ഈ നഗരം പൊതുവെ SLO അഥവാ SLO-ടൗൺ എന്ന് വിളിക്കപ്പെടുന്നു). പ്രദേശത്തെ ബീച്ചിനു നെടുനീളത്തിലും തീരത്തെ കുന്നുകളിലും  സാന്താ ലൂസിയ പർവ്വതനിരകളിലൂമായി ചിതറിക്കിടക്കുന്ന ഈ കൌണ്ടിയിലെ ചെറിയ സമൂഹം, വൈവിധ്യമാർന്ന തീരദേശ, ഉൾനാടൻ മലനിരകളുൾപ്പെട്ട ആവാസ വ്യവസ്ഥയിലെ വൈവിധ്യമാർന്ന മത്സ്യബന്ധന, കാർഷിക, വിനോദ സഞ്ചാര പ്രവർത്തനങ്ങൾക്ക് പിന്തുണ നൽകുന്നു. ഈ നഗരത്തിലെ സമ്പദ്വ്യവസ്ഥയുടെ പ്രധാന ആശ്രയം കാലിഫോർണിയ പോളിടെക്നിക്ക് സ്റ്റേറ്റ് യൂണിവേഴ്സിറ്റിയും അതിലെ ഏകദേശം 20,000 ത്തോളം വരുന്ന വിദ്യാർത്ഥികളും, ടൂറിസവും കൃഷിയുമാണ്. കാലിഫോർണിയയിലെ വൈൻ ഉത്പാദത്തിൽ സൊനോമ, നാപാ കൌണ്ടികൾ കഴിഞ്ഞാൽ മൂന്നാംസ്ഥാനത്തുള്ള കൌണ്ടിയാണിത. സാൻ ലുസ് ഓബിസ്പോ കൗണ്ടിയിൽ വൈൻ മൂന്നാമത് ഉത്പാദിപ്പിക്കുന്നു. സോനോമ, നാപ കൌണ്ടികൾ ഇവയെ മറികടക്കുന്നു. സ്ട്രോബെറി കഴിഞ്ഞാൽ വീഞ്ഞുൽപ്പാദനത്തിനുള്ള മുന്തിരിയാണ് ഈ കൌണ്ടിയിലെ രണ്ടാമത്തെ വലിയ കാർഷിക വിള.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
കൊറോനാഡൊ

**കൊറോനാഡോ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിലെ സാൻ ഡിയേയോ കൗണ്ടിയിൽ, സാൻ ഡിയേയോ നഗരമദ്ധ്യത്തിൽനിന്ന് സാൻ ഡിയേഗോ ഉൾക്കടലിനു മറുവശത്തായി സ്ഥിതിചെയ്യുന്ന ഒരു റിസോർട്ട് നഗരമാണ്. 1880 കളിലാണ് ഈ നഗരം സ്ഥാപിക്കപ്പെട്ടത്. 2000 ലെ സെൻസസിലെ ജനസംഖ്യയായ 24,100 ൽ നിന്നും 2010 ലെ സെൻസസ് അനുസരിച്ച് ജനസംഖ്യ 24,697 ആയി വർദ്ധിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലിലിയാസ് ഈവ്‌ലൈൻ ആംസ്ട്രോങ്

ഒരു ഇംഗ്ലീഷ് സ്വരസൂചകയാണ്  ലിലിയാസ് ഈവ്‌ലൈൻ ആംസ്ട്രോങ് (1882 - 1937) . ലണ്ടൻ യൂണിവേഴ്സിറ്റിയിലെ റീഡറായിരുന്നു . ഇംഗ്ലീഷ് ഉച്ചാരണ ശാസ്ത്രത്തിൽ അവർ നല്കിയ സംഭാവനകളുടെ പേരിലാണ് അവർ അറിയപ്പെടുന്നത്‌.
## ജീവിതം
1882 സെപ്റ്റംബർ 29 ന് ലങ്കാഷെയറിലെ പെണ്ടിൽബറിയിലാണ്  ജനനം. അച്ചൻ വില്യം ആംസ്ട്രോങ്, അമ്മ മേരി എലിസബത്ത്.
## പ്രധാന സൃഷ്ടികൾ
:*Main article: [[Lilias Armstrong bibliography]], which also contains citations to contemporary [[Academic journal#Book reviews|reviews]] of Armstrong's books.*

* 
* 
*  [Second edition printed in 1931.]
*
*  
*
*

വർഗ്ഗം:1882-ൽ ജനിച്ചവർ
വർഗ്ഗം:1937-ൽ മരിച്ചവർ
വർഗ്ഗം:ഇംഗ്ലീഷ് സാഹിത്യകാരന്മാർ
8½ ഇന്റർകട്ട്സ്: ലൈഫ് ആൻഡ് ഫിലിംസ് ഓഫ് കെ.ജി. ജോർജ്ജ്

മലയാളത്തിലെ ഒരു പ്രമുഖ സംവിധായകനും ഇന്ത്യൻ സമാന്തര സിനിമകളുടെ അഗ്രഗാമികളിലൊരാളുമായ കെ.ജി. ജോർജിനെക്കുറിച്ചുള്ള ഒരു ഡോക്യുമെന്ററിയാണ് ***8½ ഇന്റർകട്ട്സ്: ലൈഫ് ആൻഡ് ഫിലിംസ് ഓഫ് കെ.ജി. ജോർജ്ജ്.*** ഗോവയിൽ നടന്ന അന്താരാഷ്ട്ര ചലച്ചിത്രമേള 2017-ലെ ഇന്ത്യൻ പനോരമ വിഭാഗത്തിൽ കഥേതര വിഭാഗത്തിൽ തെരഞ്ഞെടുക്കപ്പെട്ട ഈ ചിത്രം ലിജിൻ ജോസ്, ഷാഹിന കെ. റഫീക്ക് എന്നിവർ ചേർന്നാണ്  സംവിധാനം ചെയ്തത്. ഷിബു ജി. സുശീലനാണ് ചിത്രത്തിൻറെ നിർമ്മാതാവ്.  

## ഉള്ളടക്കം
കെ ജി ജോർജിന്റെ തന്നെ തുറന്നുപറച്ചിലും കൂടെ പ്രവർത്തിച്ചവരുടെ അഭിമുഖങ്ങളും ഉൾപ്പെടുന്നതാണ് ഒന്നര മണിക്കൂർ ദൈർഘ്യമുള്ള ഈ ഡോക്യുമെന്ററി. ജോർജിന്റെ ആദ്യചിത്രമായ സ്വപ്നാടനം മുതൽ മേള, യവനിക, ആദാമിന്റെ വാരിയെല്ല്, ഇരകൾ, ലേഖയുടെ മരണം ഒരു ഫ്ലാഷ്ബാക്ക്, മറ്റൊരാൾ, പഞ്ചവടിപ്പാലം എന്നീ സിനിമകളെ ഡോക്യുമെന്ററിയിൽ വിശകലനം ചെയ്യുന്നു. കൂടാതെ, ഗായിക കൂടിയായ ഭാര്യ സെൽമ ചെന്നൈയിൽ ജോർജിനെ കണ്ടുമുട്ടിയതും അതിനുശേഷമുള്ള ജീവിതവും ഇവർ ഒരുമിച്ച് വിവരിക്കുന്നുണ്ട്.

## നിർമ്മാണം
സാഹിത്യകാരിയായ ഷാഹിന ജോർജിന്റെ സിനിമകളെപ്പറ്റി പിഎച്ച്ഡി ചെയ്തതിന്റെ ഗവേഷണരേഖകൾ ലിജിൻ ജോസ് കാണാനിടയായതാണ് ഇത്തരം ഒരു ഡോക്യുമെന്ററി നിർമ്മിക്കാൻ ഇടയായത്. നാല് വർഷം കൊണ്ടാണ് ഈ ഡോക്യുമെന്ററി പൂർത്തികരിച്ചത്. ഈ ഡോക്യുമെന്ററിയിൽ ബാലു മഹേന്ദ്ര, രാമചന്ദ്രബാബു, അടൂർ ഗോപാലകൃഷ്ണൻ, ഷാജി എൻ. കരുൺ, സി.എസ്. വെങ്കിടേശ്വരൻ, എം.ജി. രാധാകൃഷ്ണൻ, ഗിരീഷ് കർണാഡ്, മമ്മൂട്ടി, മേനക, ജലജ, ഇന്നസെന്റ് ഫഹദ് ഫാസിൽ, ഗീതു മോഹൻദാസ് തുടങ്ങിയവരുടെ ജോർജിന്റെ ചിത്രങ്ങളെങ്ങളെക്കുറിച്ചുള്ള അഭിമുഖങ്ങൾ ഉൾപ്പെടുത്തിയിട്ടുണ്ട്.

## അവലംബം


## പുറമെ നിന്നുള്ള കണ്ണികൾ
* 
* ലൈഫ് ആൻഡ് ഫിലിംസ് ഓഫ് കെ.ജി.ജോർജ് ഇന്നു പ്രദർശിപ്പിക്കും 
* പനോരമയിൽ താരമാകാൻ
* കെ.ജി. ജോർജിന് സമർപ്പണവുമായി ലിജിൻ 
* ഇന്ത്യൻ പനോരമയിൽ-1
* ഇന്ത്യൻ പനോരമയിൽ-2

വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
ദന്തേവാഡ ജില്ല

ഛത്തീസ്ഗഡ് സംസ്ഥാനത്തെ ഒരു ജില്ലയാണ് ദന്തെവാഡ . 2000 വരെ ഇത് മധ്യപ്രദേശ്സംസ്ഥാനത്തിന്റെ ഭാഗമായിരുന്നു. 3410.50 ചതുരശ്രകിലോമീറ്റർ വിസ്തീർണ്ണമുള്ള ഈ ജില്ലയുടെ ആസ്ഥാനം ദന്തെവാഡ  ആണ്.  ബൈലാഡില ഇരുമ്പയിര് ഖനി    സമീപത്തായതിനാൽ ധാരാളം മലയാളികൾ ഇവിടെ വസിക്കുന്നു.

## അവലംബം

വർഗ്ഗം:ഛത്തീസ്‌ഗഢിലെ ജില്ലകൾ
ഐ.എൻ.എസ്. കൽവരി (എസ്50)

ഇന്ത്യൻ നാവികസേന ഉപയോഗിക്കുന്ന ഒരു മുങ്ങിക്കപ്പലാണ് **ഐ.എൻ.എസ്. കൽവരി (എസ്50)** (). ഫ്രാൻസിന്റെ സഹകരണത്തോടെ ഇന്ത്യയിൽ നിർമ്മിക്കുന്ന സ്കോർപ്പീൻ ശ്രേണിയിലെ മുങ്ങിക്കപ്പലുകളിൽ ആദ്യത്തേതാണിത്. മുംബൈയിലെ മസഗോൺ ഡോക്ക് ലിമിറ്റഡിൽ നിർമ്മിച്ച ഈ മുങ്ങിക്കപ്പൽ 2017 ഡിസംബർ 14-ന് ഇന്ത്യൻ പ്രധാനമന്ത്രി നരേന്ദ്ര മോദിയാണ് കമ്മീഷൻ ചെയ്തത്. ഡീസൽ ഇലക്ട്രിക് മോട്ടോറുകളിൽ പ്രവർത്തിക്കുന്ന ഈ മുങ്ങിക്കപ്പലുപയോഗിച്ച് കടലിലും കരയിലും ആക്രമണം നടത്താൻ സാധിക്കും.

ഇന്ത്യൻ നാവികസേനയുടെ ആദ്യത്തെ മുങ്ങിക്കപ്പലായ കൽവരിയുടെ പേരാണ് ഇതിനു നൽകിയിരിക്കുന്നത്. 1967 ഡിസംബർ 8-ന് റഷ്യയിൽ നിന്നു വാങ്ങിയ ഈ മുങ്ങിക്കപ്പൽ 1996 വരെ ഇന്ത്യൻ നാവികസേന ഉപയോഗിച്ചിരുന്നു.

## ചരിത്രം
ഫ്രാൻസിന്റെ സഹായത്തോടെ, സ്കോർപ്പീൻ വിഭാഗത്തിൽപ്പെട്ട ആറ് മുങ്ങിക്കപ്പലുകൾ ഇന്ത്യയിൽ നിർമ്മിക്കുന്നതിനുള്ള 23600 കോടി രൂപയുടെ കരാർ 2005-ൽ ഒപ്പുവച്ചിരുന്നു. മുങ്ങിക്കപ്പലുകളുടെ നിർമ്മാണത്തിനായി ഫ്രഞ്ചു കമ്പനിയായ ഡി.സി.എൻ.എസ്. ആണ് ഇന്ത്യയുമായി സഹകരിക്കുന്നത്. കരാർ പ്രകാരം ആദ്യത്തെ മുങ്ങിക്കപ്പലിന്റെ നിർമ്മാണം 2012 ഡിസംബറിൽ പൂർത്തിയാക്കണമായിരുന്നു. എന്നാൽ അഞ്ചു വർഷം വൈകിയാണ് കൽവരിയുടെ നിർമ്മാണം പൂർത്തിയായത്.

## സവിശേഷതകൾ
* നീളം - 61.7 മീറ്റർ
* ഭാരം - 1565 ടൺ
* കടലിനടിയിലെ വേഗത (മണിക്കൂറിൽ) - 20 നോട്ടിക്കൽ മൈൽ (37 കിലോമീറ്റർ)
* ജലോപരിതലത്തിലെ വേഗത - 12 നോട്ടിക്കൽ മൈൽ (22 കിലോമീറ്റർ)
* 18 ടോർപ്പിഡോകൾ, 30 മൈനുകൾ, 39 കപ്പൽവേധ മിസൈലുകൾ എന്നിവ വഹിക്കാൻ സാധിക്കും.
* കടലിൽ 1150 അടി ആഴത്തിൽ വരെ സഞ്ചരിക്കും.
* 40 ദിവസം വരെ സമുദ്രത്തിന്റെ അടിത്തട്ടിൽ കഴിയാൻ സാധിക്കും.
* കുറഞ്ഞ ശബ്ദത്തിലുള്ള എഞ്ചിൻ പ്രവർത്തനമായതിനാൽ ശത്രുവിന്റെ നിരീക്ഷണസംവിധാനത്തെ എളുപ്പത്തിൽ കബളിപ്പിക്കാം.

## ചിത്രശാല

INS_Kalvari_Sea_Trial.JPG|ഐ.എൻ.എസ്. കൽവരി
INS_Kalvari_sent_to_the_dock_for_setting_afloat_to_Naval_Dockyard_(Mumbai).JPG|മുംബൈ ഡോക്കിലേക്ക് കൊണ്ടുവരുന്നു.
8._Hon_ble_Prime_Minister_Sh_Narendra_Modi_unveils_the_Commissioning_plaque_of_INS_Kalvari_during_th_1379823.jpg|ഇന്ത്യൻ പ്രധാനമന്ത്രി നരേന്ദ്ര മോദി കമ്മീഷൻ ചെയ്യുന്നു.


## അവലംബം

## പുറംകണ്ണികൾ

വർഗ്ഗം:ഇന്ത്യൻ നാവികസേനയുടെ കപ്പലുകൾ
വർഗ്ഗം:മുങ്ങിക്കപ്പലുകൾ
യൂണിയൻ സിറ്റി

**യൂണിയൻ സിറ്റി,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് അലമേഡ കൗണ്ടിയിൽ സാൻ ഫ്രാൻസിസ്കോ ഉൾക്കടൽ പ്രദേശത്തുള്ള ഒരു നഗരമാണ്. ഇത് ഓക്ൿലാൻറിന് ഏകദേശം 20 മൈൽ തെക്കായും, സാൻ ഫ്രാൻസിസ്കോയിൽ നിന്ന് 30 മൈൽ ദൂരെ തെക്ക് കിഴക്കൻ ദിശയിലും, സാൻ ജോസ് നഗരത്തിനു 20 മൈൽ വടക്കു ദിശയിലായും  ഈ നഗരം സ്ഥിതിചെയ്യുന്നു. 1959 ജനുവരി 13 ന് സംയോജിപ്പിക്കപ്പെട്ട ഈ നഗരത്തിൽ, ആൽവറാഡോ, ന്യൂ ഹാവൻ, ഡെക്കോട്ടോ സമൂഹങ്ങളേയും കൂട്ടിച്ചേർത്ത് നഗരത്തിൽ ഏകദേശം 72,000 ലധികം ജനങ്ങൾ അധിവസിക്കുന്നു. ഈ നഗരത്തിലെ ജനസംഖ്യ വളരെ വൈവിധ്യമാർന്നതാണ്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ഡിയേഗോ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ തെക്കു പടിഞ്ഞാറൻ മൂലയിൽ സ്ഥിതിചെയ്യുന്ന ഒരു കൌണ്ടിയാണ് **സാൻ ഡിയേഗോ കൗണ്ടി**. 2010 ലെ സെൻസസ് പ്രകാരമുളള ഈ കൗണ്ടിയിലെ  ജനസംഖ്യ 3,095,313 ആയിരുന്നു. കാലിഫോർണിയയിൽ ജനസംഖ്യാടിസ്ഥാനത്തിൽ രണ്ടാം സ്ഥാനമുള്ള  കൗണ്ടിയും അമേരിക്കൻ ഐക്യനാടുകളിലെ അഞ്ചാമത്തെ ഏറ്റവും ജനസംഖ്യയുള്ള കൗണ്ടിയുമാണ്. 

അമേരിക്കൻ ഐക്യനാടുകളിലെ എട്ടാമത്തെ ഏറ്റവും കൂടുതൽ ജനസംഖ്യയുള്ള നഗരമായ സാൻ ഡിയേഗോയാണ് ഈ കൗണ്ടിയുടെ ആസ്ഥാനം.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
അന്ധേരി

മുംബൈ നഗരത്തിന്റെ പശ്ചിമഭാഗത്തുള്ള ഒരു ഉപനഗരമാണ് ‘’’അന്ധേരി’’. മുംബൈ സബർബൻ റെയിൽവേയുടെ പശ്ചിമ ലൈനിൽ ഉള്ള അന്ധേരി റെയിൽവേ സ്റ്റേഷൻ മുംബൈയിലെ ഏറ്റവും തിരക്കേറിയ സ്റ്റേഷനുകളിലൊന്നാണ്. മുംബൈ മെട്രോ റെയിലിന്റെ ലൈൻ-1 അന്ധേരിയിലൂടെ കടന്നു പോകുന്നു.
## ഇതും കാണുക
*മഹാകാളി ഗുഹകൾ
*ഗിൽബർട്ട് ഹിൽ

## അവലംബം

വർഗ്ഗം:മുംബൈയിലെ ജനവാസമേഖലകൾ
ബ്രൌളി

**ബ്രൗളി** (മുൻകാലത്ത് ബ്രാലി) അമേരിക്കൻ ഐക്യനാടുകളിലെ തെക്കൻ കാലിഫോർണിയയിൽ ഇമ്പീരിയൽ കൌണ്ടിയിലെ ഇമ്പീരിയൽ താഴ്‍വരയിൽ സ്ഥിതിചെയ്യുന്ന ഒരു നഗരമാണ്. 2000 ൽ 22,052 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 24,953 ആയി വർദ്ധിച്ചിരുന്നു. നഗരം ഒരു പ്രധാനപ്പെട്ട കന്നുകാലി, കാലിത്തീറ്റ വ്യവസായകേന്ദ്രമാണ്. വർഷം മുഴുവനും നീണ്ടുനിൽക്കുന്ന കൃഷിയാണ് ഈ നഗരത്തിന്റെ ഒരു പ്രധാന സാമ്പത്തിക സ്രോതസ്. ഇവിടെ വേനൽക്കാലത്ത് പകൽസമയങ്ങളിലെ താപനില പലപ്പോഴും 105 ° F (41 ° C) കവിയുന്നു.

## '''ചരിത്രം'''
ഇംപീരിയൽ ലാൻഡ് കമ്പനി 1902 ൽ ഈ നഗരം സ്ഥാപിക്കുകയും സ്ഥലമുടമയായ ജെ.എച്ച്. ബ്രാലിയുടെ ബഹുമാനാർത്ഥം നഗരത്തിനു ബ്രാലി എന്ന് പേരിടുകയും ചെയ്തു. പിന്നീട് ബ്രാലി തന്റെ പേരുപയോഗിക്കാനുള്ള അനുമതി നിരസിച്ചതിനുശേഷം നഗരത്തിന്റെ പേര് ബ്രൌളി എന്നാക്കി മാറ്റി. 1903 ൽ നഗരത്തിലെ ആദ്യ പോസ്റ്റ് ഓഫീസ് തുറന്നു. 

1908 ലാണ് ഇത് സ്ഥാപിക്കപ്പെട്ടത്. റെയിൽവേഡുകളിൽ ഉൾപ്പെട്ട 100 പേരുടെ പട്ടിക മാത്രമായിരുന്നു ഇത്. റെയിൽറോഡ് പണികളിലേർപ്പെട്ടിരുന്നവരും പ്രദേശത്തെ ആദ്യകാല കൃഷിക്കാരുമായ ഏകദേശം 100 പേരുൾപ്പെട്ടവർ താമസിച്ചിരുന്ന ഒരു ടെന്റ് സിറ്റിയായി നിലനിന്നിരുന്ന ഈ നഗരം 1908 ൽ സംയോജിപ്പിക്കപ്പെട്ടു. 1950 കളിൽ ഇവിടെ 11,922 പേർ അധിവസിച്ചിരുന്നു. 1950 ൽ 11,922 ജനസംഖ്യ ഉണ്ടായിരുന്ന ഈ നഗരത്തിലെ ജനസംഖ്യാവളർച്ച 1960 കൾ മുതൽ 1990 കളുടെ തുടക്കം വരെ കുറഞ്ഞുവന്നു.

## '''ഭൂമിശാസ്ത്രം'''
ബ്രൗളി നഗരം കൊളറാഡോ മരുഭൂമിയിലും ലോവർ കൊളറാഡോ നദിയുടെ താഴ്‍വരയിലുമായി സ്ഥിതി ചെയ്യുന്നു. ഇമ്പീരിയൽ താഴ്‍വരയിലെ മറ്റ് നഗരങ്ങളേപ്പോലെ ഈ നഗരത്തിന്റെ നിലനിൽപ്പ് സമുദ്ര നിരപ്പിനു താഴെയാണ്.

എൽ‌ സെൻട്രോയ്ക്ക് 13 മൈൽ (21 കി. മീ.) വടക്കായും, അരിസോണയിലെ യുമ നഗരത്തിന് 70 മൈൽ പടിഞ്ഞാറായും പാം സ്പ്രിങ്ങ്സിന് 95 മൈൽ തെക്കു കിഴക്കായും സാൻ ഡിയേഗോയ്ക്ക് 130 മൈൽ കിഴക്കുമായാണ് ഈ നഗരം സ്ഥിതിചെയ്യുന്നത്.

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച്, ബ്രൗളി നഗരത്തിന്റെ ആകെ വിസ്തീർണ്ണം 7.7 ചതുരശ്ര മൈൽ (20 ചതുരശ്ര കിലോമീറ്റർ) ആണ്. നഗരത്തിന്റെ പരിധിക്കുള്ള ഭൂപ്രകൃതി, നഗരത്തിലൂടെ കാലികമായി ഒഴുകുന്ന അലമോ നദിയും ന്യൂ റിവർ നദിയുമൊഴികെ മുഴുവനും കരഭൂമിയും നഗര പരിധിക്കകത്തുള്ള പ്രദേശങ്ങളുമാണ്. വടക്കേ അമേരിക്കയിലെ ഏറ്റവും മലിനപ്പെട്ട നദിയായി ന്യൂ നദി റിപ്പോർട്ടു ചെയ്യപ്പെടുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സൌത്ത് സാൻ ഫ്രാൻസിസ്കോ

**സൌത്ത് സാൻ ഫ്രാൻസിസ്കോ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ മാറ്റിയോ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ഇത് സാൻ ഫ്രാൻസിസ്കോ ഉപദ്വീപിൽ, സാൻ ഫ്രാൻസിസ്കോ ഉൾക്കടൽ മേഖലയിലാണ് നിലനിൽക്കുന്നത്. 2010 ലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 63,632 ആയിരുന്നു.

## ചരിത്രം
ഈ മേഖലയിലെ യൂറോപ്യൻ പര്യവേഷണത്തിനു മുൻപ്, വടക്കൻ സാൻ ഫ്രാൻസിസ്കോ ഉപദ്വീപിൽ ഒഹ്‍ലോൺ ജനങ്ങളിലെ ഒരു ഭാഷാ ഉപവിഭാഗമായ  രാമായ്റ്റുഷ് ജനതയാണ് അധിവസിച്ചിരുന്നത്.

## ഭൂമിശാസ്ത്രം
സൌത്ത് സാൻ ഫ്രാൻസിസ്കോ നഗരം നിലനിൽക്കുന്ന അക്ഷാംശ രേഖാംശങ്ങൾ  (37.655983, -122.425525) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറെ ആകെ വിസ്തീർണ്ണം 30.2 ചതുരശ്ര മൈൽ (78 ചതുരശ്ര കിലോമീറ്റർ) ആണ്. ഇതിൽ 9.1 ചതുരശ്ര മൈൽ (24 ചതുരശ്ര കിലോമീറ്റർ) കര ഭൂമിയും ബാക്കി 21.0 ചതുരശ്ര മൈൽ (54 ചതുരശ്ര കിലോമീറ്റർ) പ്രദേശം അതായത് (69.69% ) ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
നിക്കോളായ് കോസ്റ്റർ വാൾഡൊ

**നിക്കോളായ് കോസ്റ്റർ വാൾഡൊ** (ജനനം ജൂലൈ 27, 1970) ഒരു ഡാനിഷ് അഭിനേതാവും, നിർമ്മാതാവും,  തിരക്കഥാകൃത്തുമാണ്. 1993 ൽ കോപ്പൻഹേഗനിലെ ഡാനിഷ് നാഷണൽ സ്കൂൾ ഓഫ് തിയേറ്ററിൽ നിന്ന് ബിരുദം നേടി.1994 ചിത്രം നൈറ്റ് വാച്ച് ആണ് 
ഡെന്മാർക്കിലെ കോസ്റ്റർ വാൽഡുവിന്റെ വഴിത്തിരിവായ ചിത്രം. അതിന് ശേഷം *ഹെഡ്ഹൺടേഴ്സ്* (2011), *എ തൗസൻഡ് ടൈംസ്‌ ഗുഡ് നൈറ്റ്* (2013) എന്നീ ചിത്രങ്ങൾ ഉൾപ്പെടെ സ്വദേശമായ സ്കാൻഡിനേവിയയിലും യൂറോപ്പിലും ധാരാളം ചിത്രങ്ങളിൽ അഭിനയിച്ചു.  

2001 ൽ അദ്ദേഹം തന്റെ ആദ്യ യുഎസ് ചിത്രമായ *ബ്ലാക്ക്‌ ഹോക്ക് ഡൗൺ* എന്ന ചിത്രത്തിൽ അഭിനയിച്ചു. തുടർന്ന് *ന്യൂ ആംസ്റ്റർഡാം* എന്ന ഫോക്സ് ടെലിവിഷൻ പരമ്പരയിൽ ഡിറ്റക്ടീവ് ജോൺ ആംസ്റ്റർഡാം എന്ന വേഷം അവതരിപ്പിച്ചു. ഇപ്പോൾ അവതരിപ്പിച്ചു വരുന്ന എച്ച്ബിഒ പരമ്പര *[[ഗെയിം ഓഫ് ത്രോൺസ്|
ഗെയിം ഓഫ് ത്രോൺസിലെ]]* സെർ ജെയ്മി ലാനിസ്റ്റർ എന്ന വേഷത്തോടെയാണ് അദ്ദേഹം പരക്കെ അറിയപ്പെടാൻ തുടങ്ങിയത്.

## അഭിനയ ജീവിതം

### ചലച്ചിത്രം

### ടെലിവിഷൻ

### തീയറ്റർ

## പുരസ്‌കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കേരളത്തിലെ പാലങ്ങൾ

കേരളത്തിൽ 2017ൽ ആകെ 2249 പാലങ്ങളുണ്ട്. അവയിൽ നല്ല പാലങ്ങൾ 603 എണ്ണം മാത്രമേയുള്ളു. പൊതുമരാമത്ത് നടത്തിയ കണക്കെടുപ്പിലാണ് ഇതു കണ്ടെത്തിയത്. അറ്റകുറ്റപ്പണി വേണ്ടവ 1281. ബലപ്പെടുത്തേണ്ടത് 200 എണ്ണം. വീതികൂട്ടൽ ഉൾപ്പെട്ടെ പുനർനിർമ്മാണം ആവശ്യമുള്ളത് 165 എണ്ണം. 2017 മാർച്ചിൽ ആണു പരിശോധന നടത്തിഅയത്. 
ബലപ്പെടുത്തേണ്ട പാലങ്ങളിൽ ഏറ്റവും കൂടുതൽ തൃശ്ശൂരിൽ ആണ്. 31 എണ്ണം. പുനർനിർമ്മാണം ഏറ്റവും കൂടുതൽ വേണ്ടത് കണ്ണൂർ ആണ്. 22 എണ്ണം. പത്തനംതിട്ടയിലെ 21 പാലങ്ങൾ പുനർനിർമ്മിക്കേണ്ടതുണ്ട്. കൊല്ലത്ത് 18 എണ്ണവും പുനർനിർമ്മിക്കണം. 

നല്ലപാലങ്ങൾ ഏറ്റവും കൂടുതലുള്ളത്, കോട്ടയത്ത്: 128 എണ്ണം. 305 പാലങ്ങളാണ് കോട്ടയത്തുള്ളത്. പത്തനംതിട്ടയിൽ 88 നല്ല പാലങ്ങളും ആലപ്പുഴയിൽ 86 നല്ല പാലങ്ങളുമുണ്ട്. 

 
## ഇതും കാണൂ
*കേരളത്തിലെ പാലങ്ങളുടെ പട്ടിക
## അവലംബം
കൊട്ടാട്ടി

**കൊട്ടാട്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സൊനോമ കൗണ്ടിയിൽ സ്ഥിതിചെയ്യുന്ന സംയോജിപ്പിക്കപ്പെട്ട ഒരു നഗരമാണ്. ഇത് സാൻഫ്രാൻസിസ്കോയ്ക്ക് വടക്കുഭാഗത്തായി ഏകദേശം 45 മൈൽ (70 കിലോമീറ്റർ) ദൂരെയായി റോഹ്നർട്ട് പാർക്കും പെറ്റാലുമയും തമ്മിലുള്ള 101 ഇടനാഴിയിലാണു സ്ഥിതിചെയ്യുന്നത്. 2010 ലെ സെൻസസ് പ്രകാരം 7,265 ജനസംഖ്യയുള്ള ഈ നഗരം, സൊനോമ കൗണ്ടിയിലെ ഏറ്റവും ചെറിയ ഏകീകരിക്കപ്പെട്ട സമൂഹമാണ്. സൊനോമ കൗണ്ടി മുഴുവനായെന്നപോലെ കൊട്ടാട്ടി നഗരവും സാൻ ഫ്രാൻസിസ്കോ ഉൾക്കടൽ മേഖലയിലും റെഡ്‍വുഡ് എമ്പയറിലും ഉൾപ്പെട്ടിരിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കോവിന

**കോവിന**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ലോസ് ഏഞ്ചൽസ് കൗണ്ടിയിൽ, ലോസ് ആഞ്ചലസിലെ നഗരകേന്ദ്രത്തിൽനിന്ന് ഏകദേശം 35 മൈൽ (35 കിലോമീറ്റർ) ദൂരെ കിഴക്കേ ദിക്കിൽ സാൻ ഗബ്രിയേൽ താഴ്വര പ്രദേശത്തുള്ള  ഒരു നഗരമാണ്. 2000 ലെ സെൻസസ് പ്രകാരം 46,837 ആയിരുന്ന ഈ നഗരത്തിലെ ജനസംഖ്യ, 2010 ലെ സെൻസസ് പ്രകാരം 47,796 ആയി വർദ്ധിച്ചിരുന്നു.

## ചരിത്രം
ഇന്നത്തെ കോവിന പ്രദേശം യഥാർത്ഥത്തിൽ 5,000 മുതൽ 8,000 വർഷങ്ങൾ വരെ തദ്ദേശീയ അമേരിക്കൻ ഇന്ത്യൻ വർഗ്ഗമായ തോങ്വകളുടെ ജന്മദേശമായിരുന്നു. പതിനെട്ടാം നൂറ്റാണ്ടിൽ ഇത് 1770 കളിലെ ഒരു സ്പാനിഷ് കോളനിയായ അൾട്ടൊ കാലിഫോർണിയയിലെ റാഞ്ചോ ലാ പ്യൂൻറേയുടേയും 1842 ൽ മെക്സിക്കൻ ലാൻറ് ഗ്രാൻറുകളുടേയും ഭാഗമായിത്തീർന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കോളിങ്ക

**കോളിങ്ക ( or )**, അമേരിക്കൻ ഐക്യനാടുകളിൽ മദ്ധ്യ കാലിഫോർണിയയിലെ ഫ്രെസ്നോ കൗണ്ടിയിൽ പടിഞ്ഞാറൻ സാൻ ജോവാക്വിൻ താഴ്വരയിൽ സ്ഥിതിചെയ്യുന്ന ഒരു നഗരമാണ്. ഇത് ആദ്യകാലത്ത് കോളിംഗ് സ്റ്റേഷൻ എ, കോളിങ്കോ കോളിങ്കാ സ്റ്റേഷൻ എന്നിങ്ങനയൊക്കെ അറിയപ്പെട്ടിരുന്നു. 2000 ലെ സെൻസസ് പ്രകാരം 11,668 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 13,380 ആയി വർദ്ധിച്ചിരുന്നു. പ്ലസൻറ് വാലി സ്റ്റേറ്റ് ജയിൽ, കോളിങ്ക സ്റ്റേറ്റ് സ്റ്റേറ്റ് ഹോസ്പിറ്റൽ എന്നിവ ഈ നഗരത്തിൽ സ്ഥിതിചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാന്താ ബാർബറ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ തെക്കൻ മേഖലയിൽ സ്ഥിതിചെയ്യുന്ന ഒരു കൌണ്ടിയാണ് **സാന്ത ബാർബറ കൗണ്ടി** (ഔദ്യോഗിക പേര്: കൌണ്ടി ഓഫ് സാന്താ ബാർബറ). 2010 ലെ സെൻസസ് പ്രകാരം ഈ കൗണ്ടിയിലെ ആകെ  ജനസംഖ്യ 423,895 ആയിരുന്നു. കൗണ്ടി ആസ്ഥാനം സാന്താ ബാർബറ നഗരവും ഏറ്റവും വലിയ നഗരം സാന്താ മരിയയുമാണ്.

## ചരിത്രം
വടക്കൻ ചാനൽ ദ്വീപുകൾ ഉൾപ്പെടെയുള്ള സാന്താ ബാർബറ കൗണ്ടി പ്രദേശത്ത് തദ്ദേശീയ അമേരിക്കൻ ഇന്ത്യൻ ജനവർഗ്ഗം 13,000 വർഷങ്ങൾക്ക് മുമ്പുതന്നെ താമസമുറപ്പിച്ചിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച് സാന്താ ബാർബറ കൗണ്ടിയുടെ ആകെ വിസ്തീർണ്ണം ഏകദേശം 3,878 ചതുരശ്ര മൈൽ (9,810 ചതുരശ്ര കിലോമീറ്റർ) ആണ്. ഇതിൽ 2,735 ചതുരശ്ര മൈൽ (7,080 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 1,054 ചതുരശ്ര മൈൽ (2,730 ചതുരശ്ര കിലോമീറ്റർ) അതായത് (27.8 ശതമാനം) ഭാഗം ജലം ഉൾപ്പെട്ടതുമാണ്. സാൻ മിഗ്വെൽ ദ്വീപ്, സാന്താ ക്രൂസ് ദ്വീപ്, സാന്ത റോസ ദ്വീപ്, സാന്താ ബാർബറ ദ്വീപ് എന്നിങ്ങനെ ചാനൽ ദ്വീപുകളിലെ നാലു ദ്വീപുകൾ സാന്താ ബാർബറ കൗണ്ടിയിലുൾപ്പെട്ടിരിക്കുന്നു. വെഞ്ചുറ കൗണ്ടിയിലെ അനക്യാപ്പ് ദ്വീപും ഈ നാലു ദ്വീപുകളും കൂടിച്ചേർന്ന് ചാനൽസ് ഐലൻ‌റ് ദേശീയോദ്യാനത്തിൻറെ മുഖ്യഭാഗം കയ്യാളുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
മൊഡോക് കൌണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെിൻറെ വടക്കുകിഴക്കൻ കോണിലുള്ള ഒരു കൌണ്ടിയാണ് **മോഡോക് കൗണ്ടി**. 2010 ലെ സെൻസസ് രേഖകൾ പ്രകാരം 9,686 മാത്രം ജനസംഖ്യയുള്ള ഈ  കൗണ്ടി കാലിഫോർണിയയിലെ മൂന്നാമത്തെ ജനസംഖ്യ കുറഞ്ഞ കൗണ്ടിയാണ്. ഈ കൗണ്ടിയുടെ ആസ്ഥാനവും കൗണ്ടിയിലെ ഏകീകരിക്കപ്പെട്ട ഒരേയൊരു നഗരവും അൾറ്റുസാസ് ആണ്. ലേക് സിറ്റി, സെന്റർവില്ലെ എന്നിവ മുൻ കൌണ്ടി ആസ്ഥാനങ്ങളായിരുന്നു. നെവാഡ, ഒറിഗോൺ എന്നിവയാണ് ഈ കൗണ്ടിയുടെ അതിർത്തികൾ. മോഡോക് കൗണ്ടിയിലെ ഒരു വലിയൊരു ഭാഗം ഫെഡറൽ ഭൂമി ആണ്. യുണൈറ്റഡ് സ്റ്റേറ്റ്‍സ് ഫോറസ്റ്റ് സർവീസ്, ബ്യൂറോ ഓഫ് ലാൻഡ് മാനേജ്മെൻറ്, നാഷണൽ പാർക്ക് സർവീസ്, ബ്യൂറോ ഓഫ് ഇന്ത്യൻ അഫയേഴ്സ്, യുണൈറ്റഡ് സ്റ്റേറ്റ്‍സ് ഫിഷ് ആൻഡ് വൈൽഡ് ലൈഫ് സർവീസ് എന്നിവയുൾപ്പെടെ ധാരാളം ഫെഡറൽ ഏജൻസികളുടെ ജീവനക്കാർ ഈ പ്രദേശത്തു പ്രവർത്തിക്കുകയും അവരുടെ സേവനപ്രവർത്തനങ്ങൾ പ്രദേശത്തെ സമ്പദ്വ്യവസ്ഥയുടെയും സേവനങ്ങളുടെയും ഒരു പ്രധാന ഭാഗമാക്കി മാറ്റുകയും ചെയ്യുന്നു.

## ചരിത്രം
ഈ പ്രദേശത്തേയ്ക്കുള്ള യൂറോപ്പുകാരുടെ ആഗമനത്തിനു മുൻപ്, തദ്ദേശീയ അമേരിക്കൻ ഇന്ത്യൻ ജനതയുടെ വ്യത്യസ്തങ്ങളായ സംസ്കാരങ്ങൾ ആയിരക്കണക്കിനു വർഷങ്ങളായി ആ പ്രദേശത്ത് അധിവസിച്ചിരുന്നു. യൂറോപ്യൻ കുടിയേറ്റക്കാർ എത്തുന്ന കാലത്ത് ലോസ്റ്റ് നദി, ട്യൂൾ തടാകം എന്നിവയ്ക്കു സമീപത്തായി  ഇന്ന് വടക്കൻ കാലിഫോർണിയായി അറിയപ്പെടുന്ന പ്രദേശത്ത് മോഡോക് ജനത അധിവസിച്ചു വന്നിരുന്നു. ഈ ജനതയുടെ പേരാണ് കൗണ്ടിയുടെ പേരിനു നിദാനം. അച്ചുമാവി (അല്ലെങ്കിൽ പിറ്റ് നദിയുടെ പേരിനു കാരണമായ പിറ്റ് റിവർ ഇന്ത്യൻസ്),  പിയൂട്ട് എന്നീ അമേരിക്കൻ ഇന്ത്യൻ വിഭാഗങ്ങൾ ഈ പ്രദേശത്ത് ജീവിച്ചിരുന്നു. ഇന്നത്തെ ഒറിഗൺ നിലനിൽക്കുന്ന വടക്കൻ പ്രദേശത്ത് ക്ലാമത്തുകളാണ് അധിവസിച്ചിരുന്നത്.

മോഡോക് കൗണ്ടി സന്ദർശിക്കുന്ന ആദ്യ യൂറോപ്യൻ പര്യവേക്ഷകർ 1846 ൽ ജോൺ സി. ഫ്രെമോണ്ടും കിറ്റ് കാർസൺ ഉൾപ്പെടെയുള്ള അദ്ദേഹത്തിൻറെ യാത്രാസംഘവുമായിരുന്നു. അവർ അമേരിക്കൻ നദിയുടേയും സക്രാമെൻറോ നദിയുടേയും സംഗമിക്കുന്നതിനടുത്തുള്ള സട്ടേഴ്സ് ഫോർട്ടിൽനിന്നാണ് യാത്ര തുടങ്ങിയത്. (ഇതാണ് സക്രാമെന്റെ നഗരം ഇന്ന് നിലനിൽക്കുന്ന പ്രദേശം)

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ലിജിൻ ജോസ്

മലയാളത്തിലെ ഒരു ചലച്ചിത്ര സംവിധായകനാണ് **ലിജിൻ ജോസ്** . ഫഹദ് ഫാസിൽ അഭിനയിച്ച ഫ്രൈഡേ ആണ് ആദ്യത്തെ മുഴുനീള സിനിമ.

## ചലച്ചിത്രരംഗത്ത്
2003-ൽ സഹസംവിധായകനായിട്ടാണ് സിനിമാ രംഗത്ത് എത്തിയത്.  ഇവർ, ദി ജേർണി, യാനം, ചാക്കോ രണ്ടാമൻ, വിന്റർ, സീതാ കല്യാണം എന്നീ സിനിമകളുടെ സഹസംവിധായകനായി പ്രവർത്തിച്ചിട്ടുണ്ട്‌..

## സംവിധാനം

## അവലംബം

## പുറത്തുനിന്നുള്ള കണ്ണികൾ
* 
* Lijin Jose
* Monkeys 
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രസംവിധായകർ